title: HMS Swordfish (1895)

text: Alus tilattiin 8. joulukuuta 1893 Armstrong Mitchell and Companyltä Elswickistä osana vuosien 1893-1894 laivasto-ohjelmaa, jolloin sen valmistusajaksi määrättiin 14 kuukautta. Aluksen köli laskettiin 4. kesäkuuta 1894 telakkanumerolla 616 ja alus laskettiin vesille 27. helmikuuta 1895. Alus valmistui joulukuussa 1896.


title: HMS Swordfish (1895)

text: Alus myytiin 11. lokakuuta 1910 romutettavaksi Cashmorelle Newportiin.


title: HMS Spitfire (1895)

text: HMS Spitfire oli Britannian kuninkaallisen laivaston vuonna 1896 palvelukseenotettu Swordfish-luokan torpedovenehävittäjä.


title: HMS Spitfire (1895)

text: Alus tilattiin 8. joulukuuta 1893 Armstrong Mitchell and Companyltä Elswickistä osana vuosien 1893-1894 laivasto-ohjelmaa, jolloin sen valmistusen takarajaksi määrättiin 31. maaliskuuta 1895. Aluksen köli laskettiin 4. kesäkuuta 1894 telakkanumerolla 618 ja alus laskettiin vesille 7. kesäkuuta 1895. Alus valmistui marraskuussa 1896.


title: HMS Spitfire (1895)

text: Alus myytiin 10. huhtikuuta 1912 romutettavaksi Wardille Prestoniin.


title: Aguilera

text: Aguilera on muun muassa seuraavien henkilöiden sukunimi:


title: Karl Brjullov

text: Karl Pavlovitš Brjullov (; 23. joulukuuta 1799 Pietari – 23. kesäkuuta 1852 Manziana lähellä Roomaa) oli venäläinen taidemaalari. Hän oli ensimmäinen kansainvälistä kuuluisuutta saanut venäläinen taidemaalari. Häntä pidetään keskeisenä hahmona Venäjän maalaustaiteessa siirryttäessä uusklassisismista romantiikkaan.


title: Karl Brjullov

text:
Karl Brjullov syntyi Pietarissa ranskalaistaustaiselle Pavel Ivanovitš Brulleaulle ja tämän venäjänsaksalaiselle vaimolle Maria Ivanovna Schroederille.. Carle Brulleau (nimen oikeinkirjoitus ennen 1822) tunsi lapsuudessaan vetoa Italiaan. Huolimatta koulutuksestaan Keisarillisessa taideakatemiassa vuosina 1809-1821, Brjullov ei koskaan omaksunut professoreidensa opettamaa ja veljensä Aleksandr Brjullovin edistämää klassista tyyliä. Ansioiduttuaan lupaavana ja mielikuvituksellisena opiskelijana, hän lähti Venäjältä Roomaan, jossa hän työskenteli vuoteen 1835 asti muotokuva- ja laatukuvamaalarina. Hän sai jonkin verran mainetta historiamaalauksillaan.
Brjullovin tunnetuin taulu "Pompejin viimeinen päivä" (1830–1833) on leveä sommitelma, jota Aleksandr Puškin ja Nikolai Gogol vertasivat Rubensin ja Van Dyckin parhaimpiin teoksiin. Se aiheutti sensaation Italiassa ja kasvatti Brjullovin mainetta. Tämän taulun viimeistelyn jälkeen hän palasi voittoisasti Venäjälle, jossa hänestä tuli useiden aristokraattien ja älykköjen ystävä. Hän sai viran Keisarillisessa taideakatemiassa.


title: Karl Brjullov

text: Opettaessaan akatemiassa vuosina 1836-1848 hän kehitti muotokuvatyylin, jossa yhdistyivät uusklassisismin yksinkertaisuus romanttisiin suuntaviivoihin. Hänen terveytensä heikkeni rajusti hänen työstäessään Iisakinkirkon kattomaalauksia. Lääkäreidensä kehotuksesta Brjullov lähti Venäjältä Madeiralle vuonna 1849 ja vietti elämänsä kolme viimeistä vuotta Italiassa. Hänet on jaudattu Rooman protestanttiselle hautausmaalle.


title: Pippurirannikko

text: Pippurirannikko voi tarkoittaa seuraavia:


title: Eila Kelo

text: Eila Anneli Kelo (o.s. Aaltonen, s. 30. tammikuuta 1948 Raisio) on suomalainen entinen korkeushyppääjä ja viisiottelija. Hän edusti seuratasolla Tervakosken Patoa ja Viipurin Urheilijoita. Uransa hän lopetti kauden 1976 jälkeen.


title: Eila Kelo

text: Kelo voitti korkeushypyn Suomen mestaruuden vuonna 1970 ja piti kesäkuussa 1973 vähän aikaa hallussaan korkeushypyn Suomen ennätystä tuloksellaan 173 senttimetriä. Hän hyppäsi ennätyksekseen ulkona 174 senttiä (1975) ja hallissa 176 senttiä (1974). Kelolla on Kalevan kisoista yhteensä kaikkiaan 12 mitalia korkeushypystä ja viisiottelusta, jossa hän otteli ennätyksekseen 3607 pistettä vuonna 1973.


title: Eila Kelo

text: Kelo on yleisurheilun Suomen mestareiden Milla Kelon ja Niina Kelon äiti ja toimi myös heidän valmentajanaan. Nykyään hän toimii yleisurheilun valmennustehtävissä Keski-Uudenmaan Yleisurheilussa.


title: Eila Kelo

text: Työstään yleisurheilussa Eila Kelo palkittiin Euroopan Yleisurheiluliiton (EA) naisvaikuttajapalkinnolla vuoden 2009 saavutuksista.


title: Swordfish-luokka (hävittäjä)

text: Swordfish-luokka oli Britannian kuninkaallisen laivaston kahden Armstrong Mitchell and Companyn valmistaman aluksen muodostama torpedovenehävittäjäluokka ().


title: Swordfish-luokka (hävittäjä)

text: Luokan alusten voimanlähteenä olivat Yarrow-kattilat, joiden avulla ne saavuttivat vaaditun 27 solmun nopeuden.


title: HMS Zebra (1895)

text: HMS Zebra oli Britannian kuninkaallisen laivaston vuonna 1900 palvelukseenotettu Zebra-luokan torpedovenehävittäjä.


title: HMS Zebra (1895)

text: Alus tilattiin 7. helmikuuta 1894 Thames Ironworks and Shipbuilding Companyltä Bow Creekistä Thames-joen suulta osana vuosien 1893-1894 laivasto-ohjelmaa, jolloin sen valmistumisajankohdaksi määrättiin 7. kesäkuuta 1895. Aluksen köli laskettiin 1. heinäkuuta 1894 ja alus laskettiin vesille 13. joulukuuta 1895. Alus valmistui tammikuussa 1900.


title: HMS Zebra (1895)

text: "Zebra" palveli koko uransa ajan Britteinsaarilla. Sen savuhormit pidennettiin vuoden 1903 jälkeen. Alus myytiin romutettavaksi 30. heinäkuuta 1914.


title: Zebra-luokka (hävittäjä)

text: Zebra-luokka oli Britannian kuninkaallisen laivaston torpedovenehävittäjäluokka ().


title: Zebra-luokka (hävittäjä)

text: Alusten voimanlähteenä olivat 4 500 hevosvoiman White-Forster -kattilat, joiden avulla ne saavuttivat vaaditun 27 solmun nopeuden.


title: Jari Jolkkonen

text: Jari Juhani Jolkkonen (s. 5. maaliskuuta 1970 Ilomantsi) on suomalainen pappi, joka on toiminut Kuopion hiippakunnan piispana toukokuusta 2012 alkaen.


title: Jari Jolkkonen

text: Jolkkonen valmistui ylioppilaaksi 1989 ja teologian maisteriksi 1994. Hän väitteli tohtoriksi 2005 Helsingin yliopistossa. Pappisvihkimyksen hän sai 1995 ja toimi piispainkokouksen pääsihteerinä vuodesta 2007. Hän on ollut kahteen otteeseen piispa Eero Huovisen teologinen sihteeri. Jolkkonen on myös Itä-Suomen yliopiston dosentti alanaan systemaattinen teologia, erityisesti ekumeniikka. Hän on myös jäsen Itä-Suomen yliopiston neuvottelukunnassa


title: Jari Jolkkonen

text: Jolkkonen sai kirkon tiedonvälityspalkinnon 1995 yhdessä muiden Etsijän päätoimittajien Taneli Heikan ja Marianne Heikkilän kanssa.


title: Jari Jolkkonen

text: Jolkkosen puoliso on seurakuntapastori Hanna Vasiljev, ja heillä on viisi lasta.


title: Gloster Javelin

text: Gloster Javelin on brittiläinen, Gloster Aircraft Companyn valmistama kaksimoottorinen ja kaksipaikkainen yö- ja jokasään suihkuhävittäjä. Deltasiipisen ja T-pyrstöisen koneen prototyyppi lensi ensilentonsa 26. marraskuuta 1951. Ensimmäinen sarjatuotantokone (sarjanumero "XA570") toimitettiin 24. helmikuuta 1956. Konetyyppi poistettiin palveluskäytöstä vuonna 1968.


title: Gloster Javelin

text: Javelin suunniteltiin RAF:n ensimmäiseksi jokasäänhävittäjäksi ilmailuministeriön F.4/48 -spesifikaation mukaisesti. Gloster Aircraft Company sai tilauksen viidestä GA.5 -prototyypistä vuonna 1948, ja ensimmäisen koneen valmistus alkoi toukokuussa 1949, mutta GA.5 FAW.1 ("Fighter, All Weather") valmistui vasta 26. marraskuuta 1951 ja lensi ensilentonsa 22. heinäkuuta 1954. Konetyypin kehitys kohtasi takaiskuja, sen kolme prototyyppiä menetettiin lento-onnettomuuksissa. Tämä johti mallin uudelleen suunnitteluun, mikä viivästytti sen palveluskäyttöön tuloa useilla vuosilla. Myöhemmin mallin korkealla lentämisen ominaisuudet todettiin hyviksi, sen saavuttama lakikorkeus oli 16 000 m. Gloster Javelin oli tehtaansa viimeinen tuote sen pitkässä taistelukoneiden sarjassa. Jatkokehitys kevensi konetyypin järeätä tykkiaseistusta, neljän 30 mm tykin sijaan oli myöhemmissä versioissa niitä kaksi. Enimmillään 14 Royal Air Forcen eskadroonaa oli varustettu Javelin-hävittäjillä.


title: Lisa Cawén

text: Lisa Cawén (nimi aik. "Lisi Eleonora Heikkinen"; 22. toukokuuta 1899 Hämeenlinna – 9. elokuuta 1974 Helsinki) oli suomalainen ruotsin kielellä kirjoittanut lastenkirjailija.


title: Aimo Haavisto

text: Toivo Aimo Haavisto (29. marraskuuta 1907 Oulu – 26. maaliskuuta 1974 Vantaa) oli suomalainen kirkkoherra ja aforismikirjailija.


title: Aimo Haavisto

text: Haavisto toimi pyhäkoulupastorina Oulun hiippakunnassa vuosina 1950–1953 ja Tampereen hiippakunnassa 1955–1956. Hän oli Suomen Pyhäkouluopiston rehtorina 1956–1962. Viimeksi Haavisto oli Vantaankosken seurakunnan kirkkoherrana 1968–1971.


title: Bartolomeu Português

text: Bartolomeu Português oli nerokas ja uskalias merirosvo, joka eli 1600-luvulla ja palveli vuosina 1666–1669. Hän sai saaliikseen suunnattomia kalleuksia ja tuhlasi kaiken hetkessä.


title: Bartolomeu Português

text: Vaikka hän oli uimataidoton, hän pakeni vankilalaivalta käyttämällä kellukkeina viiniruukkuja.


title: Tampereen Autocenter

text:
Tampereen Autocenter Oy on vuonna 2002 perustettu tamperelainen auto- ja moottoripyöräalan liike. Vuonna 2011 yrityksen liikevaihto oli 23,6 miljoonaa euroa ja ajoneuvoja myytiin yli 1550 kappaletta.
Yritys rakennutti omat toimitilat Lielahteen keväällä 2011, jolloin toimintaa laajennettiin auto -ja moottoripyörähuollolla.


title: Bobrynets

text: Bobrynets (, ) on kaupunki ja Bobrynetsin piirin keskus Ukrainan Kirovohradin alueen eteläosissa. Kaupungin kautta kulkee Kirovohradista etelään Nikolajeviin johtava kansallinen maantie N14. Kaupunkiin johtaa myös rautatie.


title: Bobrynets

text: Kaupungin asukasluvuksi arvioitiin yhteensä 10 991 (vuonna 2013). Koko piirissä oli saman arvion mukaan 26 534 asukasta.


title: Carl-Johan Siegberg

text: Carl-Johan "Jukka" Siegberg (1944 – 28. tammikuuta 2012 Parainen) oli suomalainen lääkäri ja sotakirurgi.


title: Carl-Johan Siegberg

text: Siegberg kirjoitti ylioppilaaksi Maunulan yhteiskoulusta 1964 ja valmistui lääketieteen lisensiaatiksi 1973 Helsingin yliopistosta. Hän erikoistui kirurgian erikoislääkäriksi 1980 ja urologiksi 1984. Hän toimi Suomessa lääkärinä useilla paikkakunnilla eri tehtävissä ja SPR:n lähettämänä lääkärinä vuodesta 1989 monissa kriisimaissa.


title: Carl-Johan Siegberg

text: Siegberg voitti nuorena nyrkkeilyn Suomen-mestaruuskilpailuissa hopeaa 61-kiloisten sarjassa.


title: Esteri Paalanen

text: Toini Esteri Paalanen (o.s. Haapanen; 16. huhtikuuta 1886 Karvia – 13. tammikuuta 1976 Helsinki) oli suomalainen kirjailija ja suomentaja joka käytti nimimerkkiä Kaarina.


title: Esteri Paalanen

text:
Nimellä Esteri Paalanen:
Nimimerkillä Kaarina:


title: Esteri Paalanen

text: Nimellä "Esteri Haapanen":


title: Alina Mattila

text: Alina Marketta Mattila (s. 27. joulukuuta 1982 Yläne) on suomalainen entinen korkeushyppääjä. Hän edusti Yläneen Kiriä ja Jyväskylän Kenttäurheilijoita.


title: Alina Mattila

text: Mattila voitti korkeushypyn Suomen mestaruuden vuonna 2004 ja sijoittui SM-hopealle 2006 ja 2007. SM-halleissa hän saavutti kultamitalin 2005, 2006, 2007 sekä pronssimitalin 2004.


title: Alina Mattila

text: Mattila hyppäsi ennätyksekseen 186 senttimetriä Jyväskylässä 2006.


title: Henrik Haapala

text: Henrik Markku Mikael Haapala (s. 28. helmikuuta 1994 Lempäälä) on suomalainen jääkiekkoilija, joka pelaa Sveitsin National Leaguen HC Luganossa. Hän on pelipaikaltaan vasen laitahyökkääjä.


title: Henrik Haapala

text: "The Sports Forecaster" -sivuston mukaan Haapala on pienikokoinen ja taitava pelintekijä, joka rakentaa peliä hyvin laidalta. Hän on vauhdikas ja älykäs pelaaja, hyvä syöttäjä, käyttökelpoinen ylivoimapelaaja ja myös hyvä luistelija. Pieni koko rajoittaa kuitenkin Haapalan kaksinkamppailupelaamista. Hänen tulisi myös lisätä massaa ja voimaa. Sivuston mukaan Haapala ei myöskään ole juuri luontainen maalintekijä.


title: Henrik Haapala

text: Haapala on Lempäälän Kisan kasvatti, mutta siirtyi myöhemmin Tapparan junioreihin. Hän voitti joukkueessa B2-nuorten Suomenmestaruuden vuonna 2011 ja C-nuorten SM-pronssia vuonna 2010. Haapala oli kaudella 2009–2010 tehoilla 15+43=58 myös koko C-nuorten SM-sarjan paras syöttäjä sekä toiseksi paras pistemies HIFK:n Ville Koskelan jälkeen.


title: Henrik Haapala

text: SM-liigadebyyttinsä Haapala teki kaudella 2011–2012. Hän teki liigadebyyttinsä 21. tammikuuta 2012 vieraissa Jokereita vastaan vain 17-vuotiaana. Haapala merkittiin ottelussa Tapparan ykkösketjuun Jussi Makkosen ja Sami Venäläisen viereen ja hän sai jääaikaa 10.58 minuuttia. Ottelu jäi Haapalan kauden ainoaksi SM-liigassa. Hän pelasi suurimman osan kaudestaan Tapparan A-nuorissa, joiden toiseksi paras pistemies ja syöttäjä Haapala oli Arttu Ilomäen jälkeen tehoilla 16+29=45.


title: Henrik Haapala

text: Haapala esitti suhteellisen hyviä otteluita jo European Trophy -harjoitusotteluissa ja murtautui Tapparan SM-liigajoukkueeseen alkukaudella 2012–2013. Hän teki kauden avausottelussa ja uransa toisessa SM-liigaottelussa 14. syyskuuta 2012 paikallisvastustaja Tampereen Ilvestä vastaan kolme syöttöpistettä. Uransa viidennessä SM-liigaottelussa 22. syyskuuta 2012 Haapala teki liigauransa avausmaalin vieraissa Oulun Kärppiä vastaan. Hänen osumansa syntyi ylivoimalla ja jäi Tapparan 1–3-voittoon päättyneen ottelun ratkaisumaaliksi. Haapala muodosti alkukaudella tehokkaan kaksikon toisen Tappara-lupauksen, Aleksander Barkovin kanssa. Hän teki kauden 12 ensimmäisessä ottelussaan 13 tehopistettä, mutta Haapala ei tehnyt sen jälkeen loppukauden 20 ottelussa ainuttakaan tehopistettä. Hän kärsi loukkaantumisesta ja hän putosi kauden puolivälin paikkeilla Tapparan kokoonpanosta, pelaten kevätkaudella vain yhden ottelun. Haapala voitti kauden päätteeksi SM-hopeaa. Hän pelasi loppukevään lähinnä joukkueen A-nuorissa, joiden paras pistemies Haapala oli pudotuspeleissä tehoilla 3+4=7. Hän pelasi kauden aikana myös neljä Mestis-ottelua lainalla kasvattajaseurassaan LeKissä. Huhtikuussa 2013 Haapala teki 2+1-vuotisen jatkosopimuksen Tapparan kanssa.


title: Henrik Haapala

text: Kaudella 2013–2014 Haapala vakiinnutti paikkansa Tapparan SM-liigajoukkueessa. Hän teki 36 runkosarjaottelussa tehot 1+3=4 ja 15 playoff-ottelussa tehot 2+1=3. Haapala nousi pudotuspeleissä varsinaiseksi ratkaisupelaajaksi, sillä hänen molemmat osumansa jäivät voittomaaleiksi. Haapalan liigauran ensimmäinen playoff-maali syntyi 24. maaliskuuta 2014 kolmannessa puolivälieräottelussa Pelicansia vastaan ja jäi Tapparan 3–1-voittoon päättyneen ottelun ratkaisumaaliksi. Hän nousi myös Tapparan sankariksi ratkaistuaan seitsemännen välieräottelun 12. huhtikuuta 2014 Rauman Lukkoa vastaan tehtyään ottelun 2–1-voittomaalin. Haapala voitti kauden päätteeksi SM-hopeaa.


title: Henrik Haapala

text: Haapala pelasi kaudella 2014–2015 lonkkavaivojen vuoksi runkosarjassa vain 25 ottelua. Hän voitti kauden päätteeksi SM-hopeaa. Helmikuussa 2015 Haapala teki kaksivuotisen jatkosopimuksen Tapparan kanssa. Kauden 2015–2016 hän pelasi suurimmaksi osaksi joukkueen ykkösketjussa Jani Lajusen ja Kristian Kuuselan kanssa, paitsi kauden viimeisimmissä otteluissa. Haapala teki SM-liigan yhden kauden piste-ennätyksensä tehoilla 12+18=30. Kevään 2016 pudotuspeleissä hän teki kaksi voittomaalia, joista toinen syntyi 26. huhtikuuta 2016 kuudennessa finaaliottelussa Helsingin IFK:ta vastaan ja ratkaisi Tapparalle Suomenmestaruuden lukemin 2–1. Timo Susi ja Lasse Litma valitsivat Haapalan ottelun Alumnien tähtien ykköstähdeksi. Toukokuussa 2016 hänen sopimustaan Tapparan kanssa pidennettiin kahdella vuodella kevääseen 2019 saakka.


title: Henrik Haapala

text: Kaudella 2016–2017 Haapala nousi SM-liigan eliittiin ja hän voitti koko runkosarjan piste- ja syöttöpörssin tehoilla 15+45=60. Hänet palkittiin pistepörssivoitostaan kauden päätteeksi Veli-Pekka Ketola -palkinnolla. Haapala valittiin myös SM-liigan lokakuun 2016 kuukauden pelaajaksi. Mestarien liigassa hän jakoi tehoilla 2+1=3 Tapparan sisäisen pistepörssin voiton Jukka Peltolan kanssa ja sisäisen maalipörssin voiton Manu Honkasen kanssa. Haapala voitti kauden päätteeksi Suomenmestaruuden, mutta hän ei kuitenkaan pelannut ratkaisevassa kuudennessa finaaliottelussa loukkaannuttuaan viidennessä ottelussa KalPan Sami Mutasen taklauksesta. Haapala valittiin SM-liigan tähdistökentälliseen.


title: Henrik Haapala

text: Kesäkuussa 2017 Haapala teki kaksivuotisen tulokassopimuksen Florida Panthersin kanssa. Hänen NHL-kausipalkkansa on 832 500 dollaria. Syksyn 2017 harjoitusleirin päätteeksi Haapala lähetettiin AHL-joukkue Springfield Thunderbirdsiin. Hänet nostettiin ensimmäiseen NHL-otteluunsa 22. marraskuuta 2017 Toronto Maple Leafsia vastaan. Haapala merkittiin heti Panthersin kakkosketjuun Vincent Trocheckin ja Nick Bjugstadin viereen. Hän sai ottelussa jääaikaa 13.58 minuuttia ja Haapala keräsi myös yhden syöttöpisteen oltuaan kakkossyöttäjänä Bjugstadin tekemään maaliin. Hän pelasi Panthersissa viisi ottelua. AHL:ssä Haapala pelasi rikkonaisen alkukautensa 2017–2018 aikana 20 ottelua tehopistein 3+5=8, kunnes helmikuussa 2018 Panthers lainasi hänet loppukaudeksi Tapparaan. Haapala voitti kauden päätteeksi SM-hopeaa.


title: Henrik Haapala

text: Haapala joutui kesällä 2018 jalkaleikkaukseen, joten häneltä jäi Florida Panthersin syksyn harjoitusleiri väliin. Kuntouduttuaan lokakuussa Haapala palasi Eurooppaan ja siirtyi loppukauden 2018–2019 kattavalla sopimuksella Sveitsin National Leaguen HC Luganoon. Joukkueessa pelaa hänen kanssaan Tapparassa samassa ketjussa pelannut Jani Lajunen.


title: Henrik Haapala

text: Haapala pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Vuotta aiemmin Haapala putosi viimeisten joukossa Suomen joukkueesta vuoden 2013 MM-turnaukseen.


title: Henrik Haapala

text: Haapala pelasi myös alle 18-vuotiaiden MM-kilpailuissa vuonna 2012. Hän jakoi tehoilla 4+6=10 Suomen sisäisen pistepörssin voiton Artturi Lehkosen kanssa sekä koko turnauksen pistepörssin toisen sijan. Haapala valittiin Suomen yhdeksi kolmesta parhaasta pelaajasta. Hänet valittiin myös Suomen ottelun parhaaksi pelaajaksi molempien Kanadaa vastaan pelattujen otteluiden päätteeksi; sekä alkulohkon ottelun että pronssiottelun. Yhteensä Haapala on pelannut kymmenen nuorten ja 20 poikien maaottelua.


title: Henrik Haapala

text: Suomen A-maajoukkueessa Haapala on pelannut kuusi ottelua tehopistein 2+2=4. Hän teki A-maajoukkuedebyyttinsä Channel One Cupin Helsingin jäähallissa pelatussa avausottelussa 15. joulukuuta 2016 Tšekkiä vastaan. Haapala sai ottelussa syöttöpisteen Antti Erkinjuntin tekemään ylivoimamaaliin. Ensimmäisen A-maajoukkuemaalinsa hän teki seuraavassa ottelussa 17. joulukuuta 2016 Moskovan Megasport-urheilupalatsissa Ruotsia vastaan.


title: PS/2-liitin

text: PS/2-liitin on Mini-DIN-liitin jossa on kuusi kontaktia. Sitä on käytetty tietokoneen näppäimistön ja hiiren liittiminä, mutta USB-liitin ja langattomat laitteet ovat vähentäneet liittimen käyttöä.


title: PS/2-liitin

text: Liitin on saanut nimensä vuonna 1987 julkaistulta IBM PS/2-tietokonemallistolta, jossa se otettiin käyttöön. Liitin korvasi IBM AT:ssa käytetyn isomman näppäimistön DIN-liittimen, joka oli sähköisesti ja protokollaltaan sama. Sen sijaan hiiren liittimenä käytettiin aiemmin RS-232-sarjaporttia, koska PC-koneissa ei ollut erillistä hiiren liitintä.


title: PS/2-liitin

text: Liittimien värikoodauksessa vihreä on tarkoitettu hiirelle ja violetti näppäimistölle.


title: Norman Gimbel

text: Norman Gimbel (16. marraskuuta 1927 New York – 19. joulukuuta 2018 Montecino, Kalifornia) oli yhdysvaltalainen sanoittaja. Hänen tunnetuimpia tekstejään ovat ”The Girl from Ipanema”, ”I Will Wait for You” ja ”Killing Me Softly”, josta hänet palkittiin Grammyllä.


title: Norman Gimbel

text: Gimbel syntyi New Yorkin Brooklynissä ja opiskeli Baruch Collegessa ja Columbian yliopistossa. Hänen varhaisia hittejään olivat ”Ricochet Romance” (1953) ja ”Canadian Sunset” (1956). Säveltäjä Moose Charlapin kanssa hän teki kaksi Broadway-musikaalia: "Whoop-Up" ja "The Conquering Hero".


title: Norman Gimbel

text: Gimbel kirjoitti englanninkieliset sanat muun muassa suureen bossa nova -hittiin ”The Girl from Ipanema” ja alun perin Jacques Demyn ranskaksi sanoittamaan lauluun ”I Will Wait for You” eli teemaan elokuvasta "Cherbourgin sateenvarjot". Gimbel työskenteli kymmenissä elokuvissa. Hänelle myönnettiin vuonna 1973 vuoden laulun Grammy-palkinto laulusta ”Killing Me Softly With His Song” (sävellys: Charles Fox, levytys: Roberta Flack). Vuonna 1979 hän sai parhaan laulun Oscar-palkinnon kappaleella ”It Goes Like It Goes” elokuvasta "Norma Rae". Musiikin oli tehnyt David Shire. Gimbel otettiin mukaan Songwriters Hall of Fameen vuonna 1984.


title: Roy Turk

text: Roy Turk (20. syyskuuta 1892 New York, New York – 30. marraskuuta 1934 Hollywood, Kalifornia) oli yhdysvaltalainen lauluntekijä. Hän opiskeli City Collegessa ja palveli ensimmäisessä maailmansodassa Yhdysvaltain laivastossa. Sodan jälkeen hän alkoi kirjoittaa sanoituksia vaudeville-esiintyjille, kuten Rock & White, Nora Bayes ja Sophie Tucker. Hän toimi sitten vakituisena sanoittajana Tin Pan Alleyn kustantajille, ja myöhemmin hän siirtyi Hollywoodiin kirjoittamaan elokuvia varten.


title: Roy Turk

text: Turk teki yhteistyötä muiden muassa Harry Akstin, George Meyerin, Charles Tobiasin, Arthur Johnstonin, Maceo Pinkardin ja J. Russel Robinsonin kanssa. Vuosina 1928–1933 hän teki erityisen läheistä yhteistyötä Fred E. Ahlertin kanssa; hänen luultavasti tunnetuin laulunsa, "Mean To Me", kirjoitettiin vuonna 1928 Fred Ahlertin musiikkiin, ja siitä on sittemmin tullut jazzstandardi, jonka on levyttänyt esimerkiksi Billie Holliday. Muihin Turkin lauluihin kuuluu esimerkiksi "Are You Lonesome Tonight?" (Lou Handmanin kanssa, 1927), josta tuli hitti Elvis Presleyn esittämänä.


title: Roy Turk

text: Turk kuului American Society of Composers, Authors and Publishersiin, ja hänet otettiin Songwriters Hall of Fameen vuonna 1970.


title: Quail-luokka

text: Quail-luokka oli Britannian kuninkaallisen laivaston torpedovenehävittäjäluokka (). Jäljellä olevat luokan alukset luokiteltiin 30 solmun nelisavuhormisina lokakuussa 1913 B-luokkaan.


title: Quail-luokka

text: Ulkomaisten alusten kasvaneet nopeudet määrittivät torpedovenehävittäjille suuremman 30 solmun nopeuden tarpeen. Amiraliteetti teki uudet tilaukset 30 solmun nopeuden omaavista aluksista, mutta ne eivät kyenneet saavuttamaan vaadittua nopeutta huonoissa olosuhteissa.


title: Quail-luokka

text: Alusten voimanlähteenä olivat 6 300 hevosvoiman Normand-kattilat, joiden avulla ne saavuttivat vaaditun 30 solmun nopeuden. Niiden aseistuksen rungon muodostivat 12 naulan tykki ja torpedoputket.


title: Jodikloridi

text: Jodikloridi eli jodimonokloridi (ICl) on jodin ja kloorin muodostama epäorgaaninen interhalogeeniyhdiste. Sitä käytetään pääasiassa orgaanisessa ja analyyttisessä kemiassa.


title: Jodikloridi

text: Jodikloridi on molekyyliyhdiste, joka esiintyy kahdessa eri kidemuodossa, α- ja β-muodoissa. Näistä α-ICl on punaisia kiteitä, jotka sulavat korkeammassa lämpötilassa kuin levymäiset ja mustat β-ICl-kiteet. Yhdiste liukenee veteen, mutta hydrolysoituu osittain vetykloridiksi ja jodihapokkeeksi. Veden lisäksi se liukenee myös muun muassa etanoliin, asetoniin ja hiilidisulfidiin.


title: Jodikloridi

text:
Jodikloridia valmistetaan jodin reaktiolla nestemäisen kloorin kanssa. Vesiliuoksia voidaan valmistaa myös käyttämällä jodia ja vetykloridin ja kloorin seosta.
Jos klooria on ylimäärä, muodostuu joditrikloridia. Tämä on reversiibeli tasapainoreaktio.


title: Jodikloridi

text: Jodikloridia käytetään aromaattisten yhdisteiden jodaukseen, ja tyydyttymättömien yhdisteiden kanssa se muodostaa sekä klooratun että jodatun johdannaisen. Lisäksi sitä voidaan käyttää hiili-metalli-sidoksen katkaisemiseen. Analyyttisessä kemiassa jodikloridia käytetään niin kutsuttuna Wijsin liuoksena rasvojen jodiluvun määrittämiseen.


title: Nalorfiini

text: Nalorfiini ("N"-allyyli-normorfiini) on kahteen opioidireseptoriin vaikuttava opioidi. Se vaikuttaa antagonistina mu-reseptoriin ja agonistina kappa-reseptoriin. Sitä käytetään kumoamaan opioidiyliannostuksen vaikutukset. Sitä on myös käytetty opioidiriippuvuus-tutkimuksessa.


title: Grenadan vaakuna

text: Grenadan vaakuna on Grenadan tunnus lipun, kansallislaulun ja moton ohella. Se otettiin käyttöön maan itsenäistyessä vuonna 1974.


title: Grenadan vaakuna

text: Nelijakoisen kilven ensimmäisessä ja neljännessä kentässä on leijona kuvaamassa menneitä ja nykyisiä yhdyssiteitä Yhdistyneeseen kuningaskuntaan. Toisessa ja kolmannessa kentässä on lilja katolisen uskon vertauskuvana. Kilven keskellä on laiva, joka kuvaa Kristoffer Kolumbuksen rantautumista Grenadaan ja nykyaikana maan turismia ja vesillä risteilyä. Kilvessä on samat värit kuin maan lipussa, punainen, keltainen ja vihreä, jotka kuvaavat siinä rohkeutta, aurinkoa ja maataloutta.


title: Grenadan vaakuna

text: Kilvenkannattajina on vyötiäinen ja grenadanjuoksukyyhky, jotka kertovat maan eläimistöstä. Kilven alla on kuvattuna Grand Etang -järvi. Etualalla on kaakaopapu ja muskottipähkinä, taustalla maissi ja banaanipuu, jotka liittyvät Grenadan maatalouteen. Kypärässä on viisisakarainen tähti kuvaamassa kansan toiveita, pyrkimyksiä ja ihanteita. Kypärän silmikon seitsemän kalteria ja kypärän yläpuolella olevat seitsemän ruusua symboloivat valtion seitsemää aluetta. Kypärän yläpuolella on myös kansalliskukka bougainvillean oksia. Vaakunassa on motto "Ever conscious of God, we aspire, build and advance as one people".


title: Maisema, La Dominique (Hiva Oa)

text: Maisema, La Dominique (Hiva Oa), tai Maisema, sika ja hevonen (Hiva Oa) on Paul Gauguinin (1848-1903) öljymaalaus kankaalle,75×67 cm, vuodelta 1903. Teos oli tärkeimpiin jälki-impressionisteihin kuuluneen taiteilijan viimeisimpiä töitä, ellei viimeinen. Hän kuoli Hiva Oalla toukokuussa 1903.


title: Maisema, La Dominique (Hiva Oa)

text: Arkaaistunnelmainen maalaus kuvaa Hiva Oa -saaren luontoa voimakkain värein. Gauguin käytti synteettistä maalaustapaa pyrkien symboliseen ilmaisuun. Maisemasta erottuu ihmisasumus, muutamia eläimiä, puiden varjoja ja heinikkoa taustanaan oranssi taivas. Oranssia sävyä on myös asuinrakennuksessa ja siellä täällä vihreän ja sinisen kasvuston lomassa.


title: Maisema, La Dominique (Hiva Oa)

text: Kuten monet Gauguinin tahitilaisteokset, maalaus korostaa ihmisen, eläinten ja luonnon alkuperäistä yhteyttä. Hän oli jättänyt "keinotekoisen ja sovinnaisen" taakseen, vuonna 1891, muuttaessaan pois Pariisista, jonka jälkeen hän kävi täällä vain muutamaan otteeseen. Hän asui loppuelämänsä Ranskan Polynesiaan kuuluvilla Tyynen meren saarilla, joista hän sai aiheet maalauksiinsa. Alkuun hän asui Tahitilla, mutta siirtyi 1901 Hiva Oan saarelle. Saari oli saanut teoksen nimessä olevan La Dominique -nimen löytöretkeilijä Alvaro de Mendanalta 1595. Ranskalaisille se päätyi 1800-luvulla.


title: Maisema, La Dominique (Hiva Oa)

text: Paratiisin ohella Paul Gauguin sai kokea saarella myös vaikeuksia, kuten köyhyyttä ja riitoja paikallisten viranomaisten kanssa.


title: Maisema, La Dominique (Hiva Oa)

text:
Viime vuosina on Suomessa tuotu esille teoksen vaikutuksia suomalaisiin taiteilijoihin, esimerkiksi vaikutuksia Alvar Cawénin varhaisempaan tuotantoon.
Erityisesti Cawénin Bretagnessa 1911 tekemä maalaus "Saint Germain" on osin mukaelma Gauguinin Hiva Oan maisemasta. Mukana on esikuvan mukaisesti arkaainen mytologia, syntetistinen ja dekoratiivinen maalaustapa, kaksiulotteisuutta sekä hevosia ja vettä. Bretagne on muuntunut kohti etelämerellistä paratiisia.


title: HMS Ardent (1913)

text: HMS Ardent (viirinumero H78) oli Britannian Kuninkaallisen laivaston Acasta-luokan hävittäjä.


title: HMS Ardent (1913)

text: Alus tilattiin William Denny and Brothersilta Dumbartonista osana vuosien 1911-1912 laivasto-ohjelmaa. Sen köli laskettiin 9. lokakuuta 1912 ja alus laskettiin vesille 8. syyskuuta 1913. Se nimettiin lokakuussa "HMS Kenriciksi", mutta alkuperäinen nimi palautettiin hieman myöhemmin. Alus valmistui helmikuussa 1914.


title: HMS Ardent (1913)

text: Alus liitettiin palvelukseen otettaessa 4. hävittäjälaivueeseen, jonka mukana se palveli ensimmäisessä maailmansodassa Suuressa laivastossa. Saksan keisarikunnan laivaston taistelulaiva "SMS Westfalenin" apuaseiden tuli upotti aluksen Skagerrakin taistelussa 1. kesäkuuta 1916.


title: HMS Thrasher

text: HMS Thrasher on ollut neljän Britannian Kuninkaallisen laivaston aluksen nimenä.


title: Sharon Van Etten

text: Sharon Van Etten on yhdysvaltalainen laulaja-lauluntekijä. New Jerseyssä syntynyt ja varttunut ja Brooklynissa asuva Van Etten on julkaissut kolme sooloalbumia. 7. helmikuuta 2012 ilmestynyt "Tramp" debytoi Yhdysvalloissa Billboard 200 -albumilistalla sijalla 75.


title: HMS Bruizer

text: HMS Bruizer tai HMS Bruiser on ollut seitsemän Britannian Kuninkaallisen laivaston aluksen nimenä.


title: Roger Ailes

text: Roger Eugene Ailes (15. toukokuuta 1940 Warren, Ohio – 18. toukokuuta 2017) oli yhdysvaltalainen televisiojohtaja ja mediakonsultantti. Hänet tunnettiin parhaiten Fox Newsin ja Fox Television Stations Groupin toimitusjohtajana, jona hän toimi heinäkuuhun 2016 asti, jolloin erosi tehtävistään seksuaaliahdistelusyytösten vuoksi. Hän myös toimi 1990-luvun alussa jonkin aikaa NBC:n kaapeliuutistoiminnan johtajana, ennen kuin siirtyi Foxille.


title: Roger Ailes

text: Ennen televisiojohtajan uraansa Ailes toimi republikaanipresidenttien Richard Nixonin, Roland Reaganin ja George H. W. Bushin sekä Rudy Giulianin ensimmäisen pormestarinvaalikampanjan mediakonsulttina. Erottuaan Foxin toimitusjohtajan tehtävistä, hän toimi jonkin aikaa Donald Trumpin vuoden 2016 presidentinvaalikampanjan neuvonantajana, auttaen Trumpia valmistautumaan vaaliväittelyihin.


title: Roger Ailes

text: Ailes kuoli Floridan Palm Beachissa 18. toukokuuta 2017 lyötyään päänsä viikkoa aiemmin kaatumisen yhteydessä. Palm Beachin piirikunnan kuolemansyyntutkijan mukaan Ailesin kuolinsyynä oli kovakalvonalainen verenvuoto, jota hänen sairastamansa hemofilia pahensi.


title: Maantiesilta, L’Estaque

text: Maantiesilta, L'Estaque on Paul Cézannen (1839-1906) öljyvärityö kankaalle , 56*65,5 cm, n. vuodelta 1883. Teos kuuluu Ateneumin taidemuseon kokoelmiin.


title: Maantiesilta, L’Estaque

text: Cézanne maalasi pinnat vierekkäin asetelluin ja rytmiä luovin siveltimenvedoin. Näin hän ilmaisi omaa kokemustaan enemmän kuin silmin nähtyä todellisuutta. Tämä taiteen tekotapa "modulaatio" eli pinnan rakenteen jakaminen kokonaisuudeksi tällä tavoin yleistyi Suomessakin myöhemmin laajemminkin uuden taiteen tekotavaksi.


title: Maantiesilta, L’Estaque

text: Cézannen Maantiesilta, L'Estaque kuului aiemmin taidekauppias Ambroise Vollardin kokoelmiin. Maalaus oli esillä Roger Fryn järjestämässä "Manet and the Post-Impressionists" -näyttelyssä, josta se hankittiin Antellin kokoelmiin vuonna 1911.


title: Maantiesilta, L’Estaque

text: Suomessa tästä Maantiesilta, L'Estaque- maalauksesta otti moni nuori suomalainen taiteilija oppia omiin teoksiinsa. Ainakin Tyko Sallisen, Yrjö Ollilan, Ragnar Ekelundin ja Ilmari Aallon tuotannossa näkyy Cézannen käyttämä maalaustapa. Myös tuon ajan taiteentuntijoissa oli niitä, jotka halusivat tukea taiteilijoita heidän ilmaisussaan. Tällaisia olivat esimerkiksi Sigurd Frosterus sekä Oslon Nasjonalgallerietin johtaja ja Munchin ystävä Jens Thiisil. Viimeksi mainittu myös esitelmöi Helsingissä impressionistista taidetta seuranneista pyrkimyksistä vuonna 1911 ja 1913.


title: Maantiesilta, L’Estaque

text: Timo Huusko:Paul Cézanne: Maantiesilta, L'Estaque. Teoksessa Ateneum- opas. Toim. Timo Huusko. 2007, s.76.


title: Saamelaisten historia

text: Saamelaisten historia on aihe, joka valottaa saamelaisten kansojen vaiheita. Kyseessä on yhdistelmä tutkimus- ja perimätietoa sekä erilaisia käsityksiä, teorioita ja mielipiteitä. Historia tarkoittaa määritelmällisesti kirjoitettua aikaa ihmiskunnan kehityksessä. Saamelaiskansat ovat ilmeisesti yhdestä jakautunut alkuperäiskansa, jolla ei kirjakielen puuttuessa ole helposti koottavissa olevaa tietoa etenkään aiemmista ajoista. Keskeistä on kuitenkin, että saamelaiskielet ovat itämerensuomalaisten kielten sukulaiskieliä, joskin niistä eronneet jo varhemmin. Jääkauden jälkeisistä kulkijoista sekä ensimmäisistä asukkaista Pohjois-Euroopassa on vain vähän tietoja. On olemassa lingvistisiä viitteitä, että saamelaiset eivät olisi ensimmäiset jääkauden jälkeiset asukkaat Fennoskandiassa, kuitenkin sangen varhainen.


title: Saamelaisten historia

text: Keskeisiä vaiheita saamelaisten historiassa ovat siirtyminen keräilystä poronhoitoon, Ruotsin ja Norjan sekä suomalaisten ja venäläisperäisten pomorien ja karjalaisten tulo asuttamaan ja viljelemään maata, heidän tuomansa kulkutaudit ja kristinusko. Myöhemmin on saamelaisuutta pyritty jopa hävittämään. Nykyään vähemmistökansojen kulttuuria ja kieliä on ryhdytty elvyttämään.


title: Saamelaisten historia

text: Vanhemmassa tutkimuksessa saamelaisten on nähty tulleen Siperiasta ja olevan sukua esimerkiksi samojedeille. Tähän kuului myös oletus saamelaisten valtaosin mongolidisesta perimästä. Nykyinen geenitutkimus kuitenkin osoittaa, että saamelaiset eivät ole ainakaan lähisukulaisia samojedeille tai muillekaan itäisille kansoille. Myös sukulaisuus itämerensuomalaisia ja indoeurooppalaisia kieliä puhuviin muihin Euroopan kansoihin on etäinen, mutta kuitenkin läheisempi kuin itäisiin kansoihin.


title: Saamelaisten historia

text: Saamelaisten geneettinen etäisyys itäisiin kansoihin on ehkä merkki siitä, että saamelaisten esivanhemmat ovat asuneet Euroopassa jo vuosituhannet. Toisaalta suhteellisen suuri etäisyys kaikkiin muihinkin tarkoittaa ehkä, että saamelaiset ovat jo kauan asuneet poikkeuksellisessa eristyksessä.


title: Saamelaisten historia

text: Aiemman vakiintuneen käsityksen mukaan varhaiskantasuomalaista kielimuotoa olisi puhuttu kivikaudella laajalla alueella Fennoskandiassa . Tämän käsityksen mukaan kivikauden loppuvaiheessa varhaiskantasuomalainen kieli olisi hajonnut kahtia. Hajoamisen jälkeen Suomen rannikkoalueen myöhäiskantasuomen puhujat olisivat edustaneet suomalaisten kielellisiä esivanhempia. Suomen sisämaassa ja laajoilla pohjoisen Fennoskandian alueilla taas olisi syntynyt kantasaamelainen kieli, josta kehittyivät myöhemmin saamelaiskielet.


title: Saamelaisten historia

text: Kielentutkija Ante Aikio on kuitenkin vuonna 2007 ja 20012 esittänyt, että kantasaamen kieli kehittyi suppeahkolla alueella Etelä-Suomessa ja levisi pohjoiseen Fennoskandiaan vasta esiroomalaisen rautakauden kuluessa (noin 650–0 eaa.).


title: Saamelaisten historia

text: Kantasaamen otaksutaan olleen pääasiassa metsästäjäväestön kieltä. Alkuperäistä metsästyskulttuuria harjoitettiin Sisä-Suomessa ja Keski-Ruotsissa, kun rannikoilla ja etelässä oli jo siirrytty enemmän maanviljelyyn ja karjanhoitoon. Näitä metsästyksellä eläviä ihmisiä kutsuttiin Suomessa lappalaisiksi. Sana ”lappalainen” tuli mahdollisesti syrjää eli syrjäistä tarkoittavasta sanasta lappea (kuten sanassa ”miekan lape”, ”miekansyrjä”). Tämän väestön kieltä pidetään yleensä saamensukuisena. Historiantutkija Jukka Korpelan mukaan keskiajan kirjallisissa lähteissä ”lappalaiset” oli kuitenkin yleisnimitys erämaaseutujen asukkaille, jotka eivät todellisuudessa olleet kielellisesti, kulttuurisesti tai elinkeinoiltaan yhdenmukaista joukkoa. Lappalainen ei tämän mukaan olisi saamelaisen synonyymi.


title: Saamelaisten historia

text: Ante Aikio sen sijaan on katsonut eteläisen Suomen lappalaisten olleen saamelaisia. Perusteena tälle on, että saamea puhuvaa väestöä on paikannimistöstä päätellen asunut miltei koko Suomen alueella, jopa Uudellamaalla. Skandinavian niemimaalla saamelaisväestön asuinalue on ulottunut Keski-Ruotsin Taalainmaalle ja Jämtlandiin asti. Tästä aiheesta ks. erityisesti ruotsalaisen arkeologin Inger Zachrissons töitä (ks. alh.). (Katso myös: Limes norrlandicus)


title: Saamelaisten historia

text: Nykysaamelaiset eroavat geneettiseltä perimältään selvästi naapurikansoistaan. Tämän takia monet nykytutkijat olettavat, että suomalaisiin ja skandinaaveihin sulautuneet eteläiset saamelaiset ja lappalaiset olisivat edustaneet toista ihmistyyppiä kuin nykysaamelaiset. Nykyään sanaa lappalainen merkityksessä saamelainen pidetään halventavana.


title: Saamelaisten historia

text: Saamelaisten historiaa viikinkiajalta tunnetaan muiden kirjoittamien lähteiden kautta, saamelaisilla ei omaa kirjallisuuttaan vielä tuolloin ollut. Viikinkiaikana saamelaisten asuinalue ulottui nykyistä etelämmäksi. Saamelaiset tulivat useimmiten hyvin toimeen skandinaavien kanssa. Saamelaisia tiedetään kirjallisten lähteiden ja hautalöytöjen perusteella muuttaneen Islantiin. Skandinaavit ja saamelaiset myös avioituivat keskenään. Harald Kaunotukka avioitui "Snæfríðr"-nimisen saamelaisnaisen kanssa, joka oli puolestaan "Svási"-nimisen saamelaispäällikön tytär. Selkein erotus saamelaisten ja skandinaavien välillä kielen ohella oli metsästys ja keräily, joka oli tuolloin saamelaisten erikoisuus. Saamelaiset myivät metsästämiensä eläinten nahkoja skandinaaveille ja paikoittain skandinaavihallitsijat verottivat heitä nahoilla.


title: Saamelaisten historia

text: Esimerkiksi Oulujärven alueella saamelaisasutusta on ollut perimätiedon mukaan viimeksi 1600-luvulla, vasta Ruotsin kruunun alaisten suomalaisten ja Venäjän alaisten karjalaisten käymien rappasotien jälkeen.


title: Saamelaisten historia

text: Joidenkin saamelaisten taloudellinen asema parani heidän siirryttyään poronhoitoon kesyttämällä tunturipeura poroksi. Poronhoidon alkuajankohdasta on erimielisyyksiä. Poroja oli kesytetty kuljetusavuksi ja maidon- ja nahantuotantoon jo varhain, mutta Suomen saamelaiset elivät pitkälti metsästyksellä ja kalastuksella vielä Ruotsin vallan aikana. Lihantuotantoon keskittyvään suurporonhoitoon siirryttiin vasta 1800-luvulla, ja sen ”kulta-aika” päättyi Ruotsin, Suomen ja Norjan välisten rajasulkujen myötä 1900-luvun alkupuolella.


title: Saamelaisten historia

text: Nykytutkimuksen mukaan suurporonhoito sai alkunsa Skandinavian saamelaisten keskuudessa 1400–1600-luvuilla. Kuolan niemimaalle vaelsi 1800-luvulla komeja ja nenetsejä, jotka vaikuttivat huomattavasti kolttien ja Kuolan saamelaisten poronhoitoon.


title: Saamelaisten historia

text: Poronhoito ei ole missään vaiheessa ollut yleissaamelainen elinkeino, nykyisin suomen saamelaisista viidennes omistaa poroja ja vielä harvemmille se on päätoimi. Suurten poronomistajien elot veivät elintilaa peuroilta, joiden pyynnillä esimerkiksi inarinsaamelaiset elättivät itsensä kalastuksen, keräilyn ja kaupan lisäksi, täten huonontaen joidenkin toisten saamelaisten elantoa ja asemaa. Nykyään poronhoitoa harjoittavat Suomessa myös muut kuin saamelaiset. Norjassa ja Ruotsissa poronhoito on lailla säädetty saamelaisten yksinoikeudeksi.


title: Saamelaisten historia

text: Ruotsin, Norjan ja Venäjän (alun perin Novgorodin) saamelaisilta kantamat verot toimivat perustana Lapin valtiollisten rajojen muotoutumiselle. Keskiajalla Ruotsi verotti viittä lapinmaata eli Kemin, Tornion, Luulajan, Piitimen ja Uumajan Lappia sekä lisäksi Jäämeren Lappia Tiitisvuonosta Varankiin. Kuningas Maunu Ladonlukko (1275–1290) uskoi veronkannon ns. pirkkamiehille.


title: Saamelaisten historia

text: Norja verotti keskiajalla Jäämeren rannikon lapinkyliä Snåasesta Varankiin, Koltan Lappia ja Kuolan Lappia sekä sisämaan lapinkyliä Rounalasta Inariin.


title: Saamelaisten historia

text: Novgorod kantoi keskiajalla veroja Koltan Lapista, Kuolan Lapista ja Kemin Lapista (lukuun ottamatta Kittilää) sekä Jäämeren Lapissa Varangista Malankivuonoon ja Tornion Lapissa Utsjoelta Koutokeinoon.


title: Saamelaisten historia

text: Useimmat lapinkylät joutuivat maksamaan veroja kahdelle valtakunnalle ja monet jopa kolmelle. Tilanne alkoi muuttua uuden ajan alussa. Valtiot alkoivat veronkannon sijasta pyrkiä Lapin todelliseen omistukseen. Tässä vaiheessa Ruotsi oli jo menettänyt verotusoikeutensa Malankivuonon eteläpuolella ja Norja oli lakannut kantamasta veroja Rounalasta. Täyssinän rauhassa vuonna 1595 Venäjä luovutti Ruotsille oikeutensa Jäämeren Lappiin, Tornion Lappiin ja Kemin Lappiin. Valtakuntien rajan piti kulkea Iivaarasta Inarijärven kautta Jäämereen Varangin ja Näätämön lapinkylien välistä. Koska rajaa ei kuitenkaan kyetty merkitsemään maastoon, Venäjä kantoi silti edelleen veroja Kemin Lapista.


title: Saamelaisten historia

text: Täyssinän rauhan jälkeen Ruotsi pyrki varmistamaan itselleen osan Jäämeren rannikosta. Vaatimuksesta jouduttiin kuitenkin luopumaan vuonna 1613 Knäredin rauhassa, jossa Tanska-Norja sai täyteen omistukseensa koko Jäämeren Lapin. Koska Venäjän kanssa hyviin suhteisiin pyrkinyt Tanska-Norja ei enää vuoden 1611 jälkeen kerännyt veroja Kuolan Lapista ja pääosasta Koltan Lappia, Venäjä puolestaan varmisti omistukseensa nämä alueet.


title: Saamelaisten historia

text: Knäredin rauhan jälkeen Lapissa oli kaksi yhteisaluetta: ruotsalais-norjalainen yhteisalue ja norjalais-venäläinen yhteisalue. Ruotsalais-norjalaiseen yhteisalueeseen kuuluivat Aviovaara, Koutokeino, Lappojärvi, Teno ja Utsjoki Tornion Lapista sekä Inari Kemin Lapista. Käytännössä Ruotsi hallitsi aluetta. Norjalais-venäläiseen yhteisalueeseen kuuluivat Koltan Lapista Näätämö, Paatsjoki ja Petsamo. Käytännössä Venäjä hallitsi aluetta. Vaikka pääosa Kemin Lappia kuuluikin Täyssinän rauhan jälkeen kiistattomasti Ruotsin omistukseen, sitä on Venäjän säilyttämän verotusoikeuden perusteella joskus nimitetty ruotsalais-venäläiseksi yhteisalueeksi ja Inaria vastaavasti ruotsalais-norjalais-venäläiseksi yhteisalueeksi.


title: Saamelaisten historia

text: Ruotsalais-norjalainen yhteisalue jaettiin vuonna 1751 Strömstadin sopimuksella. Ruotsin vaikean ulkopoliittisen tilanteen ja ruotsalaisten rajakomissaarien välinpitämättömyyden vuoksi Norja onnistui saamaan äärimmäisen edullisen sopimuksen, joka luovutti sen omistukseen Aviovaaran, Koutokeinon ja Lappojärven lapinkylät sekä puolet Tenon ja neljänneksen Utsjoen lapinkylistä.


title: Saamelaisten historia

text: Ruotsin luovutettua Suomen Venäjälle vuonna 1809 Haminan rauhassa Rounalan ja Suonttavaaran lapinkylät jaettiin Ruotsin ja autonomisen Suomen suuriruhtinaskunnan välillä Muonionjokea pitkin. Vuonna 1814 Venäjä lakkasi kantamasta veroja nyt Suomen suuriruhtinaskuntaan kuuluvasta Kemin Lapista. Suuriruhtinaskunnan itäraja Kemin Lapissa merkittiin maastoon ja vahvistettiin vuoteen 1833 mennessä.


title: Saamelaisten historia

text: Norjalais-venäläinen yhteisalue jaettiin vuonna 1826 Pietarin sopimuksella. Norja onnistui nytkin saamaan hyvin edullisen sopimuksen, joka takasi sen omistukseen Näätämön lapinkylän pohjoisosan ja Paatsjoen lapinkylän länsiosan. Näätämön eteläosa liitettiin Suomen suuriruhtinaskuntaan.


title: Saamelaisten historia

text: Saamelaisten sulauttamispolitiikka voimistui toisen maailmansodan aikana ja jälkeen. Saamelaisia pidettiin katoavana kansana, jotka saattoivat elää ihmisarvoista elämää ainoastaan luopuessaan vanhoista tavoistaan ja omaksuessaan kehittyneemmän, paikalleen asettuneen elämänmuodon. Tuohon aikaan sijoittuu myös saamelaisten kansallinen herääminen. Ensimmäinen saamelaiskonferenssi järjestettiin 1953.


title: Saamelaisten historia

text: Rotuopilliset käsitykset olivat aikaisemmin pitäneet myös suomalaisia alempana rotuna. Itsenäistyttyään suomalaiset tunsivat kuuluvansa muiden sivistyskansojen joukkoon ja ajatus saamelaisista alempana kansana sai suosiota. Suosio laantui kuitenkin 1930-luvun aikana, kun tukea käsityksille ei tutkimuksissa pystytty osoittamaan.


title: Saamelaisten historia

text: Saamelaisten kansallispäivä on 6. helmikuuta. Sinä päivänä Trondheimissa pidettiin 1917 ensimmäinen yleissaamelainen kokous, josta saamelaisten yhdentymisen katsotaan alkaneen. Saamelaisten 13. konferenssissa Åressa vuonna 1986 otettiin käyttöön Saamen lippu. Lipussa on saamelaisten värit: punainen, vihreä, keltainen ja sininen. Lipun punainen puoliympyrä kuvaa aurinkoa ja sininen kuuta. Lipun hyväksymispäivä, 15. elokuuta, on myös yksi saamelaisten liputuspäivistä, joita on nykyisin yksitoista.


title: Saamelainen kulttuuri

text: Saamelainen kulttuuri sisältää saamelaisten henkisen ja aineellisen kulttuurin. Luonto on ollut saamelaisille aina sekä aineellisen että henkisen kulttuurin lähtökohta ja erityisluonne. Saamelaiskulttuurissa on sisäisiä eroavaisuuksia, jotka johtuvat saamelaisten asuinalueen eri seutujen luonnonmaisemien eroista.


title: Saamelainen kulttuuri

text: Saamelaiskulttuurin peruspiirteet alkoivat muodostua 1300-luvulla ja varsinainen saamelaisidentiteetti syntyi viimeisten vuosikymmenten aikana. Saamelaiskulttuuri on kokenut renessanssin 1960-luvun lopulta alkaen, jolloin alkoi muotoutua uudenlainen saamelaispolitiikka, tiedotusvälineet ja taide. Saamelaisuutta alettiin kehittää 1970-luvulla uuteen suuntaan, jossa vanhat perinteet yhdistyvät uuden ajan vaikutteisiin ja näkemyksiin. 1970-luvun tapahtumia kutsutaan "saamelaisten kansalliseksi heräämiseksi".


title: Saamelainen kulttuuri

text: Osana saamelaisten kansallisen heräämisen ansioista kuuluu muun muassa saamenkielten saaminen alkuopetuskieleksi saamelaisalueella. Esimerkiksi Inarin kunnassa alkuopetusta annetaan suomen lisäksi pohjois-, inarin- ja koltansaamen kielillä. Ylioppilaskirjoituksissa voidaan kirjoittaa pohjois- ja inarinsaame paitsi vieraana myös äidinkielenä. Inarinsaamen ja koltansaamen opetuksessa kangertaa rahoituksen puute.


title: Saamelainen kulttuuri

text: Saamelaisista kansallisista tunnuksista näkyvin on saamenpuku. Se on alkuperältään kansanpuku, jonka käyttö ei ole missään historian vaiheessa katkennut. Nykyisin saamelaispuku on muuttumassa käyttöpuvusta juhlapuvuksi. Suomessa puvusta on käytössä viisi päämallia: Enontekiön, Inarin, Tenon, Vuotson ja kolttien puku. Norjassa ja Ruotsissa saamenpukua käyttävät vain saamelaiset. Suomessa myös muut kuin saamelaiset ovat käyttäneet pukuja tai niiden jäljitelmiä matkailuun liittyvässä liiketoiminnassa, mitä on arvosteltu


title: Saamelainen kulttuuri

text: Saamelainen keittiö on perustunut ennen kaikkea poronhoitoon ja kalastukseen sekä marjojen keräilyyn.


title: Saamelainen kulttuuri

text: Perinteiseen saamelaiseen musiikkiin kuuluu joiku-laulanta. Saamelaisia nykymuusikoita ja yhtyeitä ovat muun muassa Adjágas, Amoc, Niiles-Jouni Aikio, Angelit, Mari Boine, Sofia Jannok, Jiella, Wimme Saari, Tiina Sanila, SomBy, Transjoik, Niko Valkeapää, Nils-Aslak Valkeapää ja Vilddas. Vuodesta 1990 alkaen on järjestetty vuosittain laulu- ja joikukilpailu Sámi Grand Prix.


title: Saamelainen kulttuuri

text: Saamelaiskirjailijoita ovat esimerkiksi Suomesta Marjut Aikio, Matti Aikio, Rauna Paadar-Leivo ja Kirsti Paltto. Kirsti Palton "Voijaa minun poroni" (1987) oli vuonna 1986 ehdokkaana Finlandia-palkinnon saajaksi. Nils-Aslak Valkeapään teos "Aurinko, isäni" (1988) sai Pohjoismaiden kirjallisuuspalkinnon vuonna 1991.


title: Saamelainen kulttuuri

text: Saamelainen elokuva nousi vuonna 1987, kun norjalainen Nils Gaup ohjasi elokuvan "Tiennäyttäjä". "Tiennäyttäjän" jälkeen on ilmestynyt vain yksi saamenkielinen täyspitkä elokuva: Paul-Anders Simman elokuva "Sagojogan ministeri" (1997).


title: Saamelainen kulttuuri

text: Alkuperäiskansojen Skábmagovat-elokuvajuhla järjestetään Inarissa ja järjestäjinä on useita saamelaiskulttuuriin liittyviä tahoja, kuten Saamelaistaiteen tuki -yhdistys.


title: Saamelainen kulttuuri

text: Saamelaisuutta on käsitelty myös esimerkiksi elokuvassa "Skierri – vaivaiskoivujen maa".


title: Saamelainen kulttuuri

text: Suomessa Yleisradion radiokanaviin kuuluu Yle Sámi Radio. Ylellä on television puolella esitetty saamenkielistä viihde- ja komediasarjaa "Märät säpikkäät" vuosina 2012-2013. Pohjoissaamenkielistä "Ođđasat"-uutisohjelmaa esitetään Suomessa, Ruotsissa ja Norjassa. Vuodesta 2013 lähtien Ylellä on ollut myös omat saamenkieliset "Yle Ođđasat" -televisiouutiset.


title: Meksikon vaakuna

text: Meksikon vaakuna on Meksikon tunnus lipun ja kansallislaulun ohella. Vaakuna vakiintui nykyiseen muotoonsa vuonna 1968, kun maassa järjestettiin olympialaiset. Vaakuna on myös Meksikon lipun keskellä.


title: Meksikon vaakuna

text: Vaakunassa on nokassaan ja oikeassa jalassaan käärmettä pitävä maakotka, joka seisoo opuntiakaktuksella. Kaktuksen alla on saarta ja vettä esittävät kuviot. Kuva viittaa tarinaan Tenochtitlánin eli nykyisen Méxicon kaupungin perustamisesta. Asteekkien piti löytää järvi, jossa on saari, jossa kasvaa kaktus, jolle suussaan käärmettä pitävä kotka laskeutuisi oikean kaupungin paikan merkiksi. Vaakunassa on lisäksi tammen ja laakeripuun lehviä sidottuina yhteen nauhalla, jossa on Meksikon lipun värit.


title: Kaukomäki

text: Kaukomäki on kylä Eurajoella Satakunnan alueella. Kaukomäellä on vuonna 1906 rakennettu 260 m työväentalo.


title: Alfred Bryan

text: Alfred Bryan (15. syyskuuta 1871 Brantford – 1. huhtikuuta 1958 Gladstone) oli kanadalainen populaarimusiikin sanoittaja.


title: Alfred Bryan

text: Bryan työskenteli New Yorkissa musiikin sovittajana ja teki 1910- ja 1920-lukujen vaihteessa musiikkia useisiin Broadway-näytelmiin. 1920-luvulla hän muutti Hollywoodiin tekemään elokuvamusiikkia.


title: Alfred Bryan

text: Bryan työskenteli uransa aikana useiden säveltäjien kanssa – hänen yhteistyökumppaneihinsa kuuluivat muun muassa Fred Fisher, Larry Stock ja Joe McCarthy. Hänen suosituimmaksi sanoituksekseen tuli Al Piantadosin säveltämä pasifistinen laulu ”I Didn’t Raise My Boy to Be a Soldier” vuodelta 1915. Kappaletta myytiin 650 000 kappaletta ensimmäisen kolmen kuukauden aikana ja siitä tuli yksi vuoden myydyimmistä kappaleista Yhdysvalloissa. Vaikka Bryan ei itse ollut pasifisti, hän onnistui kuvaamaan Yhdysvalloissa vallalla ollutta sodanvastaisuutta osuvasti. Yleisön mielialojen muuttuessa Bryan julkaisi myös sotaan myönteisemmin suhtautuvia kappaleita.


title: Buster Posey

text: Gerald Dempsey "Buster" Posey III (s. 27. maaliskuuta 1987 Leesburg, Georgia) on yhdysvaltalainen baseballpelaaja, joka pelaa MLB-liigan San Francisco Giantsissa. Hänen pelipaikkansa on sieppari.


title: Buster Posey

text: Posey on ammattilaisurallaan voittanut kolmesti World Seriesin, ja hänet valittiin kaudella 2012 National Leaguen arvokkaimmaksi pelaajaksi.


title: Buster Posey

text: Los Angeles Angels of Anaheim varasi kotikaupungissaan Georgian Leesburgissa lukiossa pelanneen Poseyn vuoden 2005 50. kierroksella. Posey päätti kuitenkin siirtyä yliopistoon ammattilaiskenttien sijaan, sillä hän ei kokenut olevansa valmis siirtymään ammattilaiseksi.


title: Buster Posey

text: Posey oli lukiossa sekä yksi maan parhaista pelaajista, että myös erinomainen oppilas. Hänen keskiarvonsa 3,94 oli vuosikurssin 302 oppilaasta neljänneksi paras.


title: Buster Posey

text: Posey pelasi yliopistobaseballia Floridan osavaltionyliopistossa. Lukioaikoinaan ja ensimmäisen yliopistovuotensa syöttäjänä sekä polttajana pelanneesta Poseystä tehtiin toisena yliopistovuotenaan sieppari, ja hän keskittyi erityisesti lyöntipeliin.


title: Buster Posey

text: Viimeisenä yliopistovuonnaan 2008 Posey voitti parhaalle amatööripelaajalle jaettavan Golden Spikes -palkinnon sekä parhaan yliopistopelaajan Dick Howser Trophyn. Toukokuussa ottelussa Savannahin osavaltionyliopistoa vastaan hän pelasi vuorollaan kaikkia yhdeksää ulkopelipaikkaa.


title: Buster Posey

text: San Francisco Giants varasi Poseyn vuoden 2008 ensimmäisellä kierroksen viidentenä pelaajana.


title: Buster Posey

text: Posey teki MLB-debyyttinsä kauden 2009 lopussa Los Angeles Dodgersia vastaan. Seuraavalla kaudella, virallisella tulokaskaudellaan, hän voitti World Seriesin Giantsin riveissä ja tuli myös valituksi National Leaguen vuoden tulokkaaksi.


title: Buster Posey

text: Posey loukkaantui pahoin ottelussa Florida Marlinsia vastaan toukokuussa 2011, kun Floridan Scott Cousins törmäsi häneen pesäkilpatilanteessa kotipesällä. Poseyltä murtui tilanteessa pohjeluu, ja hänen nilkkansa nivelsiteet repesivät kolmesta kohdasta. Loukkaantumisen seurauksena Posey joutui jäämään loppukaudeksi sivuun otteluista.


title: Buster Posey

text: Giants voitti jälleen mestaruuden kaudella 2012, ja Posey oli isossa roolissa pudotuspeleissä joukkueen edetessä World Seriesiin. Loppuotteluissa Giants kaatoi Detroit Tigersin suoraan neljässä ottelussa. Runkosarjassa Posey oli jo valittu ensimmäistä kertaa un, sekä kauden päätteeksi National Leaguen arvokkaimmaksi pelaajaksi.


title: Buster Posey

text: Maaliskuussa 2013 Posey solmi Giantsin kanssa yhdeksänvuotisen jatkosopimuksen, arvoltaan 167 miljoonaa dollaria. Lisäksi Giantsilla on sopimuksessa 22 miljoonan arvoinen optio kymmenennestä vuodesta.


title: Buster Posey

text: Kausi 2013 osoittautui kokonaisuutena pettymykseksi, vaikka Posey valittiinkin toistamiseen tähdistöotteluun. Hänen lyöntitilastonsa laskivat MVP-kauteen verrattuna, ja lisäksi Giants jäi pudotuspelien ulkopuolelle.


title: Buster Posey

text: Kaudella 2014 Posey voitti Giantsin kanssa jo kolmannen kerran World Seriesin viidessä vuodessa, kaataen Kansas City Royalsin täydessä seitsemän ottelun sarjassa. Tällä kertaa Poseyllä oli kuitenkin suuria vaikeuksia pudotuspeleissä lyöntinsä kanssa, ja mestaruuden takuumiehenä toimikin syöttäjä Madison Bumgarner.


title: Buster Posey

text: Syyskuussa 2015 ottelussa Colorado Rockiesia vastaan Posey rikkoi urallaan sadan kunnarin rajapyykin. Vuotta myöhemmin hän ylitti tuhannen hitin rajan, jälleen Rockiesia vastaan.


title: Buster Posey

text: "Lähde: baseball-reference.com"


title: Buster Posey

text: Posey tapasi tulevan vaimonsa Kristenin lukiossa, ja he menivät naimisiin tammikuussa 2009. He saivat kaksoset vuonna 2011. Pari aloitti vuonna 2016 aktiivisen hyväntekeväisyystyön syöpää sairastavien lasten hyväksi.


title: Buster Posey

text: Poseyllä on kolme nuorempaa sisarusta.


title: Jemenin presidentinvaali 2012

text: Presidentinvaali Jemenissä järjestettiin 21. helmikuuta 2012. Vaalin ainoa ehdokas oli varapresidentti Abdrabuh Mansur Hadi.


title: Jemenin presidentinvaali 2012

text: Jemenin levottomuuksien 2011–2012 aikaan Persianlahden arabimaiden yhteistyöneuvosto ehdotti sopimusta, jonka mukaan presidentti Ali Abdullah Saleh siirtäisi valtaansa varapresidentti Abdrabuh Mansur Hadille. Saleh allekirjoitti sopimuksen marraskuussa 2011, jolloin sovittiin että hän pysyy presidenttinä vielä kolme kuukautta, jonka jälkeen järjestettäisiin uudet vaalit.


title: Viola Davis

text: Viola Davis (s. 11. elokuuta 1965 St. Matthews, Etelä-Carolina) on yhdysvaltalainen Oscar-palkittu elokuva-, televisio- ja teatterinäyttelijä.


title: Viola Davis

text: Davis sai ensimmäisen Oscar-ehdokkuutensa naissivuosasta elokuvassa "Doubt – Epäilys" (2008). Toisen ehdokkuutensa, tällä kertaa naispääosasta, hän sai "Piioista" (2011). Vuonna 2015 Davis voitti ensimmäisena mustana naisena draamasarjan parhaan naispääosan Emmy-palkinnon roolistaan sarjassa "How to Get Away with Murder".


title: Viola Davis

text: Hänet palkittiin parhaan naissivuosan Oscarilla ja Golden Globella roolistaan elokuvassa "Fences" (2016).


title: Viola Davis

text: Davis vihittiin Julius Tennonin kanssa vuonna 2003. Heillä on myös yhteinen tuotantostudio.


title: Ladywood

text: Ladywood on yksi Birminghamin kaupungin kymmenestä vaalipiiristä. Se muodostuu neljästä äänestysalueesta: Aston, Ladywood, Nechells ja Soho. Vuonna 2009 Ladywoodissa oli 112 500 asukasta. Vuonna 2001 lähes kaksi kolmasosaa alueen asukkaista kuului etnisiin vähemmistöihin, kun koko Birminghamin alueella heitä on vajaa kolmannes.


title: Ladywood

text: 2010-luvulla Ladywoodin alue on ollut koko Yhdistyneen kuningaskunnan pahimmin työttömyydestä kärsinyt alue; tammikuussa 2012 työttömyysaste oli 12,4%.


title: Ostroh

text: Ostroh (; ) on läntisessä Ukrainassa Rivnen alueen eteläosissa sijaitseva, historiallisesti merkittävä kaupunki. Se sijaitsee pohjoiseen laskevan Horyn-joen varrella, joka on Dneprin tärkeän sivuhaaran Pripetin merkittävä haarauma.


title: Ostroh

text: Paikkakunta mainitaan historiallisissa kronikoissa jo vuonna 1100. 1300-luvun jälkipuoliskolla paikkakunta siirtyi Liettuan suuriruhtinaskunnan osaksi. Kaupunki on saanut nimensä ortodoksisesta Ostrozkin (Ostrogski) ruhtinassuvusta, joka rakennutti paikkakunnalle linnan ja luostarin. Kaupungista muodostui tärkeä kultturin, uskonnon ja talouden keskus. Kaupunkioikeudet paikkakunta sai 1528. 1570-luvulla kaupunkiin perustettiin ortodoksinen Ostrohin akatemia ja kirjapaino, jossa kirjanpainaja Ivan Fjodorovin (, ) johdolla painettiin muun muassa 1581 ensimmäinen sekä Vanhan ja Uuden testamentin sisältänyt Raamattu kirkkoslaavilla (Ostrohin Raamattu). Kaupunki menetti kuitenkin keskeisen asemansa maan uskonnollisessa ja kulttuurielämässä valtakunnan eliitin puolalaistumisen ja katolistumisen myötä seuraavan vuosisadan aikana.


title: Ostroh

text: 1600-luvun puolivälissä kaupungin linnoitus ja kirkko tuhottiin taistelujen seurauksena. Puolan vuoden 1793 jaossa paikkakunta siirtyi osaksi Venäjän keisarikuntaa.


title: Ostroh

text: Nykyään kaupungissa toimii muun muassa meijeri, olutpanimo, asvalttiasema ja tiilitehdas sekä rautatiekiskojen korjauspaja. Korkea-asteen opetus aloitettiin uudelleen vuonna 1994 ja kaupungissa on nykyään yksi Ukrainan yliopisto-opetusta antavista oppilaitoksista.


title: Ostroh

text: Hallinnollisesti se on suoraan aluehallinnon alainen. Asukasluvuksi arvioitiin vuoden 2011 alussa 15 528. Ostroh on myös maaseutuvaltaisen Ostrohin piirin (88 938 as.) hallintokeskus.


title: Know Your Rights

text: Know Your Rights on brittiläisen punk-yhtye The Clashin kappale 1982. Se julkaistiin alun perin albumilla "Combat Rock" ja myöhemmin albumin ensimmäisenä singlenä. Singlen b-puolena toimi kappale First Night Back in London. Single oli Britannian singlelistalla yhteensä kolme viikkoa ja ylsi parhaimmillaan sijalle 43.


title: Länsisataman aluerakentamisprojekti

text: Länsisataman projektialueeseen kuuluvat Ruoholahti, Salmisaari, Lapinlahti, Jätkäsaari, Hernesaari, Eiranranta ja Telakkaranta. Länsisataman rakentaminen on osa kantakaupungin laajennusprojektia. Kaupunginosan suunnittelu- ja rakentamisprosessi etenee vaiheittain ja kestää 20–30 vuotta.


title: Länsisataman aluerakentamisprojekti

text: Pääosa projektin maa-alasta on sadan viime vuoden aikana mereltä täyttämällä vallattua maata. Projektialueen toteutus alkoi Ruoholahdessa purku- ja meritäyttötöillä 1980-luvun lopulla.


title: Länsisataman aluerakentamisprojekti

text: Jätkäsaaren rakentaminen alkoi syksyllä 2008, jolloin käynnistyi Ruoholahden ja Jätkäsaaren välisen Crusellinsillan rakentaminen. Ensimmäisinä rakennuksina valmistui Saukonpaaden alueelle yksityinen syöpäsairaala ja tutkimuslaitos Docrates. Asuinrakentaminen aloitettiin Saukonpaaden sekä Hietasaaren ja Jätkäsaarenkallion alueilta. Ensimmäiset asukkaat muuttivat Saukonpaateen toukokuussa 2012.


title: Länsisataman aluerakentamisprojekti

text:
Vuoteen 2030 mennessä Jätkäsaareen
Vuonna 2016 Jätkäsaaressa tapahtuu


title: Länsisataman aluerakentamisprojekti

text: Säilyviä kohteita, jotka osaltaan kertovat oman tarinansa Jätkäsaaren historiasta ovat:


title: Länsisataman aluerakentamisprojekti

text: Suurimmalle osalle Länsisataman uusista alueista on jo laadittu asemakaavat. Asemakaavat valmistelee kaupunkisuunnitteluvirasto, ja ne hyväksyy lopullisesti kaupunginvaltuusto.


title: PopPixie

text: PopPixie on Iginio Straffin luoman Winx-klubi-televisiosarjan spin-off -sarja, jossa seikkailevat "Winx-klubista" tutut pixiet.


title: Voldemar Ilja

text: Voldemar Ilja (13. marraskuuta 1922 Misso – 16. joulukuuta 2010 Tallinna) oli virolainen kirkkohistorioitsija, teologian tohtori ja evankelis-luterilaisen kirkon pastori. Tutkimustyössään hän keskittyi Viron herrnhutilaisuuden historiaan.


title: Voldemar Ilja

text: Voldemar Ilja varttui herrnhutilaisessa ympäristössä Etelä-Virossa. Herätys oli levinnyt alueelle jo 1730-luvulta alkaen.


title: Voldemar Ilja

text: Ilja pakeni toisen maailmansodan aikana metsiin ensin Saksan miehitysarmeijaa, sitten neuvostoviranomaisia. Hänet saatiin kuitenkin kiinni vuonna 1953, ja seurauksena oli tuomio keskitysleirille Arkangelin alueelle. Hänet vapautettiin seuraavana vuonna, kun Stalinin kuoleman jälkeen Neuvostoliitossa koittanut suojasää alkoi.


title: Voldemar Ilja

text: Ilja aloitti vapauduttuaan teologian opinnot, mutta pappispulan vuoksi hän joutui jo seuraavana vuonna papiksi Itä-Viroon. Koska Ilja osasi suomea, hän teki työtä myös Neuvostoliiton inkeriläisten keskuudessa. Myöhemmin Iljasta tuli kirkkohistorian opettaja kirkon seminaariin. Tuohon aikaan pitkälti herrnhutilaiset pitivät yllä kirkon toimintaa, ja pappisseminaarin opiskelijoista puolet tuli herätysliikkeen piiristä. Ilja kiinnostui herrnhutilaisuuden tutkimisesta.


title: Voldemar Ilja

text: Tallinnan ja Helsingin välinen laivayhteys avautui vuonna 1965, ja seuraavana vuonna Helsingin yliopiston kirkkohistorian professori Kauko Pirinen vei ryhmän teologian opiskelijoita Tallinnaan. Vierailun myötä Ilja tutustui ensiksikin tulevaan vaimoonsa, teologian opiskelija Elli Huuhtaseen, ja toiseksi professori Pirinen ryhtyi ohjaamaan Iljan tutkimustyötä.


title: Voldemar Ilja

text: Iljan tutkimustyö eteni aluksi vaivalloisesti, koska hän ei päässyt tarvitsemilleen arkisto- ja yliopistovierailuille ulkomaille ennen 1980-lukua. Päätyökseen hän toimi Tallinnan Nõmmen kirkkoherrana ja sittemmin Viron evankelis-luterilaisen kirkon teologisen instituutin johtajana. Ulkomaanyhteyksien avauduttua tutkimustyö pääsi uuteen vauhtiin, ja Ilja väitteli Helsingin yliopiston teologisessa tiedekunnassa vuonna 1995. Väitöksen myötä Viron kirkkohistorian tutkimus, joka oli ollut neuvostoaikana pysähdyksissä, sai uuden alun.


title: Voldemar Ilja

text: Sittemmin 2000-luvulla Ilja julkaisi viisi Viron herrnhutilaisuutta käsitellyttä teosta. Tutkimuksissaan hän päätyi herrnhutilaisuuden merkitystä koskien samaan käsitykseen kuin Viron kansallisen kirkkohistorian luoja, professori Olaf Sild. Heidän mukaansa herrnhutilaisuudella oli ollut ratkaiseva osuus Viron kristillistymisessä.


title: Maaseudun Tulevaisuus (yhtye)

text:
Maaseudun Tulevaisuus on suomalainen yhtye, joka on kotoisin Kyyjärveltä ja se perustettiin 1983.. Yhtye julkaisi vuosina 1988-1989 kaksi albumia, joista molemmat julkaisi Hiljaiset Levyt. Vuonna 2012 yhtyeen koko levytetty tuotanto julkaistiin kahden cd:n kokoelmana "Complete". Kokoelman julkaisi Rocket Records.
__notoc__


title: Octavia Spencer

text: Octavia L. Spencer (s. 25. toukokuuta 1970 Montgomery, Alabama, Yhdysvallat) on yhdysvaltalainen Oscar-palkittu näyttelijä. Hänet palkittiin Minny Jacksonin roolistaan elokuvassa "Piiat" (2011) parhaan naissivuosan Oscarilla, Golden Globella, Baftalla ja SAG-palkinnolla. Spencer on vieraillut muun muassa televisiosarjoissa "Rillit huurussa", "30 Rock", "Waverly Placen velhot" ja "Dollhouse".


title: Octavia Spencer

text: Vuonna 2016 Spencer sai parhaan naissivuosan Oscar, Golden Globe ja SAG-ehdokkuudet roolistaan elokuvassa "Hidden Figures – varjoon jääneet" (2016).


title: Octavia Spencer

text: Vuonna 2017 hän sai parhaan naissivuosan Golden Globe -ehdokkuuden roolistaan fantasiaelokuvassa "The Shape of Water" (2017).


title: Kolme miestä ja tyttö

text: Kolme miestä ja tyttö ("New Girl") on yhdysvaltalainen tilannekomediasarja, joka sai ensiesityksensä Foxilla 20. syyskuuta 2011. Sarjan pääosia näyttelevät Zooey Deschanel, Jake Johnson, Max Greenfield, Lamorne Morris ja Hannah Simone. Sarja sai katsojilta hyvän vastaanoton, ja Fox tilasikin sarjasta kaikki ensimmäisen kauden 24 jaksoa. Suomessa sarjaa alettiin esittää Subilla 13. helmikuuta 2012.


title: Kolme miestä ja tyttö

text: "Kolme miestä ja tyttö" on saanut arvostelijoilta myönteistä palautetta ja erityisesti Deschanelin roolisuoritusta on ylistetty. Sarja oli ehdolla parhaan musikaali- tai komediasarjan Golden Globe -palkintoon ja Deschanel oli ehdolla myös parhaasta naispääosasta.


title: Kolme miestä ja tyttö

text:
Jessica "Jess" Day (Zooey Deschanel) on parikymppinen pidetty ja pirteä nainen, joka yrittää päästä yli poikaystävästään, jonka hän jätti tämän petettyä häntä. Lopulta hän löytää asuinpaikan kolmen nuoren miehen luota, joita ovat Nick, baarimikko; Schmidt, bisnesmies; ja Winston, entinen koripallon pelaaja.Coach, jota esitti Damon Wayans Jr., esiintyy vain sarjan aloitusjaksossa. Asunnon alkuperäiset neljä kämppäkaveria ovat siis hän, Nick, Schmidt ja Winston. Sarjan toisessa jaksossa Winston palaa ja Coach lähtee.
Coach palaa kolmannella kaudella.


title: Crubeens

text: Crubeens (iiriksi: crúibíní) on irlantilainen ruoka, joka on tehty keitetyistä porsaanjaloista. Crubeens syödään perinteisesti käsin.


Crubeens


title: Itunata

text: Itunata ("Festuca vivipara") on tuntureilla kasvava itusilmuista lisääntyvä heinäkasvi. Ulkonäöltään se muistuttaa lampaannataa ("Festuca ovina"), jonka kanssa samaan lajiryhmään se kuuluu. Itunadan tähkylöissä on aina itusilmuja.


title: Itunata

text: Itunadan alalajeja Pohjoismaissa ovat karheaitunata ("Festuca vivipara" ssp. "vivipara") ja siloitunata ("Festuca vivipara" ssp. "glabra").


title: Itunata

text: Suomessa itunata on harvinainen vain ihan pohjoisimmassa Lapissa kasvava heinä. Sen esiintymiä on löydetty Enontekiön pohjoisosasta sekä yhdestä paikasta Inarissa ja yhdestä paikasta Utsjoella. Esiintyminen Inarin Lapissa on ollut aiemmin epävarmaa. Lajin kasvupaikkoja Suomessa ovat tunturien niityt ja kalliot, lettomaiset tunturisuot.


title: Olle Boström

text: Olle Boström (s. 19. marraskuuta 1990) on ruotsalainen suunnistaja ja viestisuunnistuksen MM-mitalisti.


title: Olle Boström

text: Kolmena viimeisenä juniorivuotenaan Boström voitti nuorten MM-kilpailuista kahdesti viestikultaa, kerran viestihopeaa sekä pronssia keskimatkalta. Ensimmäisissä aikuisten MM-kilpailuissaan Savoiessa 2011 hän sijoittui pitkällä matkalla kuudenneksi ja voitti viestipronssia. Viestissä hän suunnisti keskimmäisen osuuden Anders Holmbergin aloittessa ja David Anderssonin lopettaessa viestin.


title: Runeberg (suku)

text: Runeberg on Ruotsissa ja Suomessa vaikuttanut sivistyssuku. Suvun kantaisä oli ruotsalainen Jämtlandin rykmentin rakuuna Erik Larsinpoika Rönberg (eli Runneberg), joka asui 1600-luvun lopulla Jämtlandin Rävsundissa, Pilgrimstadin torpassa. Osa hänen pojanpojistaan asettui 1700-luvulla asumaan Suomeen. Runeberg-suvun suomalaisen haaran kantaisä on maanmittari Ludvig Anton Runeberg (1725–1803), kansallisrunoilija Johan Ludvig Runebergin isoisä. Myöhemmät Suomessa tunnetut Runebergit ovat enimmäkseen J. L. Runebergin jälkeläisiä.


title: Nicaraguan vaakuna

text: Nicaraguan vaakuna on Nicaraguan tunnus lipun, kansallislaulun ja moton ohella. Se on otettu käyttöön vuonna 1908 ja on muutettu versio Keski-Amerikan liittovaltion vaakunasta. Vaakuna on myös Nicaraguan lipussa.


title: Nicaraguan vaakuna

text: Vaakunan kolmio on tasa-arvon, oikeuden ja totuuden symboli. Kuvan kahden meren välissä olevat viisi vuorta kuvaavat liittovaltion viittä jäsenmaata. Fryygialaismyssy ja sen yläpuolella oleva sateenkaari symboloivat toivoa ja vapautta.


title: Nicaraguan vaakuna

text: Kolmion ympärillä kiertävät tekstit "Republica de Nicaragua" ja "America Central", suomeksi "Nicaraguan tasavalta" ja "Keski-Amerikka".


title: Jānis Reinis

text: Jānis Reinis (13. joulukuuta 1960 Obeliai – 26. elokuuta 2016) oli latvialainen näyttelijä. Hän esiintyi esimerkiksi Latvian kansallisteatterissa ja lisäksi lukuisissa elokuvissa, joiden joukossa ovat olleet "Uusi äiti" (1996), "Baiga vasara" (2000), "Rīgas sargi" (2007) ja "The Courageous Heart of Irena Sendler" (2009).


title: Fredrik Lindström

text: Fredrik Wilhelm LIndström (s. 24. heinäkuuta 1989 Anundsjö, Örnsköldsvikin kunta, Ruotsi) on ruotsalainen ampumahiihtäjä. Hän edustaa kansallisella tasolla ampumahiihdossa Anundsjö SKF -seuraa ja maastohiihdossa Anundsjö IF:ää.


title: Fredrik Lindström

text: Lindström on kilpaillut kansainvälisellä tasolla vuodesta 2006. Hän osallistui nuorten MM-kilpailuihin 2006–2009 sijoittuen henkilökohtaisilla matkoilla parhaimmillaan kuudenneksi takaa-ajossa 2009. Aikuisten arvokilpailuissa hän debytoi Vancouverin olympialaisissa 2010. Hanty-Mansijskin MM-kilpailuissa 2011 hän sijoittui pikakilpailussa ja yhteislähdössä 11:nneksi. Ruhpoldingin MM-kisoissa 2012 hän sai yhteislähdössä pronssia, oli pikakilpailussa kuudes sekä takaa-ajossa ja normaalimatkalla kymmenes. Nové Měston MM-kilpailuissa 2013 hän sai normaalimatkalla pronssia, sijoittui takaa-ajossa seitsemänneksi, pikakilpailussa kahdeksanneksi ja yhteislähdössä 12:nneksi. Sotšin olympialaisissa 2014 hän oli yhteislähdössä kuudes, takaa-ajossa kolmastoista ja normaalimatkalla viidestoista. Kontiolahden MM-kilpailuissa 2015 hän sijoittui yhteislähtökilpailussa 12:nneksi. Hochfilzenin MM-kilpailuissa 2017 hän oli samalla matkalla kahdeksas. Pyeongchangin olympialaisissa 2018 hän hiihti ankkuriosuuden Ruotsin kultajoukkueessa miesten viestissä. Normaalimatkalla hän oli kahdeksas ja yhteislähdössä viidestoista.


title: Fredrik Lindström

text: Lindström on kilpaillut maailmancupissa kaudesta 2008–2009 lähtien. Ensimmäiset maailmancup-pisteensä hän sai oltuaan samalla kaudella 13:s Vancouverin sprinttikilpailussa. Kymmenen parhaan joukkoon hän sijoittui ensimmäisen kerran oltuaan kymmenes Holmenkollenin takaa-ajokilpailussa kaudesta 2009–2010. Ensimmäisen voittonsa – ja palkintosijansa – hän saavutti Antholzin pikakilpailussa kaudella 2011–2012. Ruhpoldingin MM-pronssin lisäksi hän oli samalla kaudella kolmas myös Hanty-Mansijskin sprinttikilpailussa. Maailmancupin kokonaiskilpailussa hän sijoittui yhdeksänneksi ja yhteislähtöcupissa neljänneksi. Kaudella 2012–2013 hän sijoittui maailmancupin kokonaispisteissä seitsemänneksi ja takaa-ajocupissa neljänneksi. Hän oli toinen Östersundin pikakilpailussa kausilla 2013–2014 ja 2016–2017. Hän sijoittui kolmanneksi Tjumenin sprintissä kaudella 2017–2018. Hän on kuulunut lisäksi maailmancupin miesten viestin ja sekaviestin voittaneisiin Ruotsin joukkueisiin.


title: Fredrik Lindström

text: Lindström on voittanut myös Ruotsin-mestaruuksia.


title: Fredrik Lindström

text: Virallinen sivusto


title: Metsänata

text: Metsänata ("Festuca altissima") on natojen sukuun kuuluva korkeakasvuinen heinäkasvi.


title: Metsänata

text: Tiheästi mätästävä metsänata kasvaa 60–150 senttimetriä korkeaksi. Sen korressa on kolmesta neljään solmua. Ohuet ja jäykähköt lehdet ovat 7–15 millimetriä leveät, väriltään tummanvihreät. Metsänadan kukintona on 10–18 cm pitkä nuokkuva röyhy. Tähkylöissä, jotka ovat 6–8 mm pitkiä, kellanvihreitä ja vihneettömiä, on kahdesta viiteen kukkaa.


title: Metsänata

text: Metsänata esiintyy suuressa osassa Eurooppaa paitsi pohjoisessa, ei kuitenkaan yhtenäisellä alueella. Yleisin se on Keski-Euroopassa. Pohjoisimmillaan laji kasvaa Keski-Norjassa 65. leveysasteella.


title: Louis Joseph Ferdinand Hérold

text: Louis Joseph Ferdinand Hérold (28. tammikuuta 1791 – 19. tammikuuta 1833) oli ranskalainen säveltäjä. Hän opiskeli Pariisin konservatoriossa.


title: Louis Joseph Ferdinand Hérold

text: Hänen kuuluisimmat teoksensa olivat Pariisin Opéra-Comiquessa, joista läpimurtoesitys "Marie" esitettiin vuonna 1826. Tämän jälkeen tulivat hänen suurimmat menestyksensä "Zampa ou La Fiancée de marbre" vuonna 1831 ja "Le pré aux clercs" vuonna 1832.


title: Louis Joseph Ferdinand Hérold

text: Vuonna 1812 Hérold voitti suuren Rooman-palkinnon.


title: Paula van der Oest

text: Paula van der Oest (s. 1965 Laag-Soeren, Gelderland) on alankomaalainen elokuvaohjaaja ja -käsikirjoittaja. Hänen elokuvansa "Zus & Zo" (2001) asetettiin ehdolle parhaan vieraskielisen elokuvan Oscar-palkinnon saajaksi. Van der Oest valmistui Alankomaiden elokuva- ja televisioakatemiasta. Hänen ensimmäinen pitkä elokuvansa oli "Uusi äiti" (1996). Hänen silloinen miehensä Theu Boermans esiintyi siinä, kuten myös myöhemmin "Zus & Zossa".


title: Fiorello H. LaGuardia High School

text: Fiorello H. LaGuardia High School on yhdysvaltalainen high school, joka on erikoistunut esittävän taiteen opettamiseen. Se sijaitsee Manhattanilla New Yorkissa. Koulu perustettiin vuonna 1936 ja siinä opiskelee yli 2 500 opiskelijaa.


title: Hietikkonata

text: Hietikkonata ("Festuca polesica") on natojen sukuun kuuluva heinäkasvi. Se muistuttaa lampaannataa ("Festuca ovina"), jonka kanssa se kuuluu samaan lajiryhmään. Hietikkonata kasvaa 20–60 senttimetriä korkeaksi.


title: Hietikkonata

text: Suomessa hietikkonata on hyvin harvinainen vain ihan lounaassa kasvava heinä. Sen esiintymiä on löydetty Varsinais-Suomesta ja Hankoniemeltä. Lajin kasvupaikkoja Suomessa ovat merenrantojen hietikot ja dyynit. Hietikkonata on luokiteltu silmälläpidettäväksi lajiksi.


title: Obie-palkinto

text: Obie-palkinto on "The Village Voice" -lehden jakama palkinto Broadwayn ulkopuolisille teatterinäyttelijöille ja -ryhmille New Yorkissa. Palkintoa on jaettu vuosittain vuodesta 1956 lähtien.


title: LAME

text:
LAME (, ) on avoimen lähdekoodin MP3-enkooderi.
LAME on lisensoitu LGPL-lisenssillä.


title: LAME

text: LAME on komentoriviohjelma, jota levitetään vain lähdekoodina. Siksi sen käyttö voi tuottaa aloittelijoille vaikeuksia. Useat ohjelmat hyödyntävät kuitenkin LAMEa käyttämälle siihen perustuvia kirjastoja MP3-enkoodaukseen.


title: LAME

text:
LAMEn ensimmäinen betaversio julkaistiin syyskuussa 1998.
Mike Cheng kehitti LAMEn alun perin parannuksina 8Hz-MP3-enkooderiin.
MP3 oli kuitenkin patenttien suojaama ja patenttien haltijat vaativat tiedostomuodon purkuun ja pakkaukseen pystyviltä laitteilta ja ohjelmistoilta lisenssimaksuja.


title: LAME

text: Tämän vuoksi Cheng ja muut kehittäjät hylkäsivät alkuperäisen ohjelman ja alkoivat kehittää LAMEa muutostiedostoina MPEG-standardin referenssitoteutukseen, joka tunnettiin nimellä "dist10". Koska tämä ohjelma ei pystynyt tuottamaan MP3-tiedostoa tai edes kääntynyt, vältettiin lisensointivaatimukset.


title: LAME

text:
Viimein toukokuussa 2000 viimeiset ISO:n lähdekoodin osat poistettiin ohjelmasta ja se julkaistiin itsenäisesti kääntyvänä ohjelmana ja LGPL-lisenssillä.
Kehittäjät korostivat ohjelman olevan kehitys- ja tutkimusprojekti, jonka tavoitteena oli parantaa MP3-teknologiaa. Useimmat uskoivat käännetyn ohjelman levittämisen olevan laitonta ilman lisenssia Yhdysvalloissa, Euroopassa ja Japanissa, jossa MP3-patentit olivat voimassa. LAME-projekti ei ikinä joutunut oikeustoimien kohteeksi, mutta julkaisi vain ohjelman lähdekoodin demonstraatiotarkoituksiin.


title: LAME

text: MP3-patentit vanhenivat huhtikuussa 2017, joten se on nykyisin vapaa tiedostoformaatti.


title: Yeti (albumi)

text: Yeti on saksalaisen Amon Düül II-yhtyeen toinen studioalbumi. Se julkaistiin vuonna 1970. Sitä pidetään ns. krautrockin, joksi saksalaista progressiivista musiikkia alettiin tuolloin kutsua, ja myös yhtyeenkin merkkipaaluna. Albumi julkaistiin tupla-lp:nä ja se sisältää pitempiä improvisaatio-voittoisia kappaleita (esim. "Soap Shop Rock") sekä myös lyhempiä, tavanomaisempia lauluja (esim. singlenä julkaistu "Archangels Thunderbird").


title: Yeti (albumi)

text:
Albumin kannessa oleva viikatemies on tehty yhtyeen äänimiehen Wolfgang Krischken kuvasta. Krischke oli kuollut hieman ennen albumin julkaisua. Kannen on tehnyt yhtyeen kosketinsoittaja Falk Rogner.
kappaleessa "Sandoz In The Rain" lisäksi:


title: Hello, Dolly!

text: Hello, Dolly! voi tarkoittaa seuraavia:


title: Phallus Dei

text: Phallus Dei () on saksalaisen Amon Düül II -yhtyeen esikoisalbumi vuodelta 1969. Musiikillisesti albumi sisältää lähinnä pitkiä jameja joita yhtye oli soittanut keikoillaan ja "mantramaista" laulua ja "ääntelyä". Albumi oli yksi ensimmäisistä ns. krautrock-genren albumeista.


title: Saint Vincent ja Grenadiinien vaakuna

text: Saint Vincent ja Grenadiinien vaakuna on Saint Vincent ja Grenadiinien tunnus lipun, kansallislaulun ja moton ohella. Se on peräisin vuodelta 1912.


title: Saint Vincent ja Grenadiinien vaakuna

text: Vaakunassa on kaksi naista, jotka symboloivat rauhaa ja oikeutta. Kilven yläpuolella on valtiolle taloudellisesti merkittävän puuvillan oksa. Kilven alla on motto "Pax et Justitia", suomeksi "Rauha ja oikeus".


title: Up, Up, and Away

text: Up, Up, and Away voi viitata:


title: Games People Play

text: Games People Play voi viitata:


title: The Way We Were

text: The Way We Were voi viitata:


title: Orvo Kontio

text: Orvo Kalevi Kontio (16. syyskuuta 1932 Kuusankoski – 8. helmikuuta 1996 Helsinki) oli suomalainen näyttelijä. Hänet muistetaan varsinkin sirkustirehtöörin roolistaan "Sirkus Papukaija" -lastenohjelmassa vuosina 1961–1968. Kontio teki myös elokuvakäsikirjoituksia ja esiintyi muutamissa elokuvissa.


title: Orvo Kontio

text: Orvo Kontion poika on runoilija Tomi Kontio.


title: Michael McDonald

text: Michael McDonald voi tarkoittaa seuraavia:


title: Schildts & Söderströms

text: Schildts & Söderströms Ab on suomalainen kustannusyhtiö, joka muodostui kun Schildts ja Söderströms yhdistyivät 1. helmikuuta 2012.


title: Syklohekseeni

text: Syklohekseeni on orgaaninen yhdiste (sykloalkeeni), joka on normaaliolosuhteissa olomuodoltaan väritön helposti syttyvä neste, jolla on tunnusomainen haju. Sen kemiallinen kaava on CH. Syklohekseenista käytetään myös nimiä "bentseenitetrahydridi", "heksanaftyleeni", "tetrahydrobentseeni".


title: Syklohekseeni

text: Syklohekseenin moolimassa on 82,14 g/mol, sulamispiste −104 °C, kiehumispiste 83 °C, tiheys 0,81 g/cm (vesi = 1,0 g/cm), leimahduspiste -6 °C (c.c.), itsesyttymislämpötila 244 °C, taitekerroin 1.445-1.447 ja CAS-numero 110-83-8.


title: Syklohekseeni

text: Syklohekseenin konformaatio on niin kutsuttu puolituolikonformaatio, jossa 2 kuusirenkaan hiiliatomia poikkeaa tasosta, toinen tason yläpuolelle ja toinen alapuolelle.


title: Syklohekseeni

text: Syklohekseeniä voidaan valmistaa eliminaatioreaktiolla kloorisykloheksaanista tai sykloheksanolista. Bentseenin hydrauksen ongelmana on, että se johtaa lähes aina sykloheksaanin muodostumiseen. Ruteniumkatalyytillä on saavutettu korkeintaan noin 30% syklohekseenisaanto bentseeniä hydraamalla.


title: Pärskäjuuret

text: Pärskäjuuret ("Veratrum") on kasvisuku karhunruohokasvien ("Melanthiaceae") heimossa. Siihen kuuluu 26 lajia. Pohjoismaissa tavataan luonnonkasvina pohjanpärskäjuurta Luoteis-Norjassa ja Suomessa Utsjoella. Lisäksi etelänpärskäjuurta ja tummapärskäjuurta kasvaa villiintyneinä koristekasveina. Pohjoismaiden pärskäjuuret ovat 0,5–1,5 metriä korkeita ruohoja, joilla on leveät varressa kierteisesti sijaitsevat lehdet ja kukintona runsaskukkainen kerrannainen latvaterttu. Pärskäjuuret ovat myrkyllisiä.


title: Sailing

text: Sailing voi viitata ainakin seuraaviin:


title: Tiedän ja uskon

text: Tiedän ja uskon on Antti Eskolan vuonna 2003 ilmestynyt kirja, jossa hän pohtii uskontoa ja kristinuskon kysymyksiä.


title: Mark James

text: Mark James voi viitata:


title: Somewhere Out There

text: Somewhere Out There voi viitata:


title: Kesäyön lapset

text: Kesäyön lapset on Osmo Lampisen (Osmo Ilmari) ja Ralf Rubinin ohjaama elokuva vuodelta 1955. Tämän lisäksi Rubin ohjasi vain yhden toisen pitkän elokuvan, "Kasvot kuvastimessa", sekä tuotti elokuvan "Pessi ja Illusia", jotka eivät olleet yleisömenestyksiä. Siitä huolimatta levitysyhtiö Kansan Elokuva hyväksyi tämän ohjelmaansa.


title: Kesäyön lapset

text: "Kesäyön lapset" on melodraama, joka jakautuu kahteen osaan. Ensimmäinen kertoo Kiikan isännästä ja hänen ihmissuhteistaan, toinen Kiikan tyttärestä joka rakastuu nuoreen mieheen, joka saattaa olla hänen velipuolensa.


title: Kesäyön lapset

text: Leo Nordberg tyrmäsi elokuvan Uudessa Suomessa julkaistussa aikalaisarviossaan hyvin voimakkain ilmaisuin: ”Hieman häpeillen ilmestyy ohjelmistoon tämä kotimainen filmipannukakku, jonka olemassaolo voidaan sumeilematta lukea yhdeksi suomalaisen elokuvan mustimmista synneistä.”


title: Kesäyön lapset

text: Eräs 2000-luvun kriitikko katsoo, että kunnianhimoisinta antia elokuvassa on Kalevi Hartin mahtipontinen musiikki. Toinen pitää tunnin mittaista pelkistettyä elokuvaa venytettynä, kuten jo aikalaiskriitikkokin totesi.


title: Unforgettable

text: Unforgettable voi tarkoittaa seuraavia:


title: Gordon Kennedy

text: Gordon Kennedy voi viitata:


title: Vuoden laulun Grammy-palkinto

text: Vuoden laulun Grammy-palkinto (Song of the Year) on yksi palkinnoista, joita jaetaan vuosittain Grammy-gaalassa. Se on yksi neljästä arvostetuimmasta Grammy-palkinnosta. Palkinnon jakaa Yhdysvaltain musiikkialan ammattilaisten yhdistys, The Recording Academy (aiemmalta nimeltään National Academy of Recording Arts and Sciences).


title: Vuoden laulun Grammy-palkinto

text: Vuoden laulun Grammy-palkinto on genre-rajat ylittävä palkinto, eli se voidaan myöntää mille tahansa edellisen kelpoisuuskauden aikana (yleensä 1. lokakuuta – 30. syyskuuta) ensimmäistä kertaa näkyvyyttä saavuttaneelle musiikkikappaleelle. Palkinto annetaan vain lauluntekijöille eli kappaleen sanoittajalle ja säveltäjälle. Sen lisäksi omat palkintonsa jaetaan eri genreissä parhaalle popkappaleelle, country-kappaleelle, rock-kappaleelle, R&B-kappaleelle, rap-kappaleelle, gospel-kappaleelle, kristilliselle kappaleelle ja amerikkalaisen juurimusiikin kappaleelle (blues, bluegrass, folk jne.)


title: Vuoden laulun Grammy-palkinto

text: Vuoden laulun Grammy-palkinto on jaettu joka kerta ensimmäisestä gaalasta lähtien eli vuodesta 1959. Myös toinen tärkeä palkinto, vuoden levytys (Record of the Year), myönnetään yhdestä musiikkikappaleesta. Se kuitenkin annetaan kappaleen esittäneelle artistille sekä muille kappaleen levytystä edesauttaneille, kuten tuottajille ja miksaajille.


title: Karvaskurkku

text: Karvaskurkku ("Momordica charantia") on trooppinen köynnöskasvi, jonka karvaita hedelmiä käytetään ruoaksi.


title: Karvaskurkku

text:
Karvaskurkku on ruohovartinen köynnös, joka kiipeää tukea saadessaan imukärhillään 2-4 metrin korkeuteen. Sen lehdet ovat sormiliuskaiset, kukat oranssinsävyiset.
Lehdissä on 5-7 liuskaa, ja niiden koko on 4-10 x 7-12 cm. Lehdet ovat ylä- ja alapinnaltaan harvahkon karvoituksen peitossa. Varsi jää alle kaksi senttimetriä paksuksi. Sekä lehdistä että varsista tulee murskattaessa pistävä haju.


title: Karvaskurkku

text: Karvaskurkku on lähtöisin Intiasta, mutta se on levinnyt viljelykarkulaisena Australiaan. Sitä kasvatetaan myös Aasiassa, Afrikassa ja latinalaisessa Amerikassa.


title: Karvaskurkku

text: Karvaskurkun hedelmä poimitaan raakana ja kypsennetään. Sen maku on kitkerä, mutta se sisältää paljon kaliumia, A- ja C-vitamiinia. Siinä on myös runsaasti fosforia. Karvaskurkkua on käytetty paljon myös rohdoksena kansanlääkinnässä. Länsimaissa on tutkittu sen käyttämistä diabeteksen hoidossa.


title: Daughter

text: Daughter voi viitata:


title: Henkivartijat

text:
Henkivartijat on tanskalainen televisiosarja, jota tehtiin vuosina 2009 ja 2010. Suomessa sarjaa on esittänyt FST5.
Sarja kertoo kolmen nuoren turvallisuuspoliisin elämästä.


title: Henkivartijat

text: Sarja palkittiin 2009 Emmyllä parhaana ulkomaalaisena sarjana.


title: Lasse Räihä

text: Lasse Räihä (26. lokakuuta 1925 Kirkkonummi – 22. elokuuta 2014) oli suomalainen 800 metrin juoksija. Hän voitti matkan Suomen-mestaruuden vuonna 1949 ja sijoittui toiseksi 1947.


title: Lasse Räihä

text: Viestijuoksun SM-kilpailuissa Räihä saavutti HIFK:n joukkueessa seitsemän SM-kultaa 4 × 400 metrin viestissä vuosina 1948–1954 ja kuusi SM-kultaa 4 × 800 metrillä vuosina 1946–1947 ja 1949–1952. Vuosina 1952–1955 hän pelasi käsipalloa HIFK:n käsipallojoukkueessa käsipallon SM-sarjassa.


title: Thomas Round

text: Thomas Round (18. lokakuuta 1915 Barrow-in-Furness – 2. lokakuuta 2016) oli englantilainen laulaja, äänialaltaan tenori. Hän palveli toisen maailmansodan aikana Royal Air Forcessa. Hän lauloi tenoripääosia Gilbertin ja Sullivanin teoksissa D’Oyly Carte Opera Companyssa vuosina 1946–1949. 1950-luvulla hän lauloi vuosien ajan oopperaa ja operettia Sadler’s Wells Operassa, ja vuosina 1958–1984 hän esiintyi jälleen pääasiassa D’Oyly Carte Companyssa.


title: Thomas Round

text: Round oli mukana perustamassa Gilbert and Sullivan for All -kokoonpanoa. Häntä kuullaan lukuisilla levytyksillä. Vuonna 2008 kriitikko John Steane mainitsi hänet kaikkien aikojen parhaaksi Gilbert ja Sullivan -tenoriksi. Gilbertin ja Sullivanin musiikin lisäksi hän tulkitsi esimerkiksi Mozartin, Verdin, Tšaikovski, Puccinin ja Leoncavallon rooleja. Hänestä tuli säännöllinen esiintyjä International Gilbert and Sullivan Festivalilla.


title: Cyclone Taylor

text: Frederick Wellington "Cyclone" Taylor, (23. kesäkuuta 1884 – 9. kesäkuuta 1979) oli kanadalainen jääkiekkoilija ja yksi lajin ensimmäisistä ammattiurheilijoista. Hän pelasi työkseen seuroissa Portage Lakes Hockey Club, Ottawa Hockey Club ja Vancouver Millionaires, joka myöhemmin kantoi nimeä Maroons, vuodesta 1905 vuoteen 1923. Lajin ensimmäisten tähtipelaajien joukkoon luokiteltu Taylor tunnettiin armoitettuna maalintekijänä. Hän voitti useasti maalikuninkuuden ja saavutti Stanley Cupin kahdesti: 1909 Ottawan ja vuonna 1915 Vancouverin riveissä.


title: Cyclone Taylor

text: Hänet kutsuttiin ensimmäisten joukossa Hockey Hall of Fameen 1947.


title: Jean Fritz

text: Jean Guttery Fritz (16. marraskuuta 1915 Hankou, Kiina – 14. toukokuuta 2017 Sleepy Hollow, New York) oli yhdysvaltalainen lastenkirjailija. Hän syntyi lähetystyöntekijöille Hankoussa ja asui siellä 12-vuotiaaksi. Hänelle syntyi myös sisko Miriam, kun hän oli 11-vuotias, mutta vauva kuoli viikon vanhana.


title: Jean Fritz

text: Fritz valmistui Massachusettsin Wheaton Collegesta vuonna 1937. Hän meni vuonna 1941 naimisiin Michael Fritzin kanssa. Parille syntyivät lapset David ja Andrea. Fritz työskenteli paitsi kirjailijana, myös kirjastoalalla. Hänen esikoisteoksensa, "Bunny Hopwell’s First Spring", julkaistiin vuonna 1954. Aiemmin häneltä oli ilmestynyt lukuisia novelleja lehdessä. Hänen muihin teoksiinsa lukeutuu historiallinen romaani "The Cabin Faced West" (1958) sekä omaelämäkerta "Homesick, My Own Story" (1982).


title: Jean Fritz

text: Fritzille myönnettiin Newbery Honor vuonna 1983 ja Laura Ingalls Wilderin mitali vuonna 1986. Vuonna 2003 hän sai National Humanities Medalin.


title: Vonkaus (hevonen)

text: Vonkaus (s. 1961) oli punarautias suomenhevosruuna, joka kilpaili menestyksekkäästi ravurina. Se oli ensimmäinen suomenhevonen, jonka voittosumma ylitti niin 100 000, 200 000 kuin 300 000 markkaa. ”Ihmeruunaksi” kutsutun Vonkauksen menestyskausi ajoittui vuosiin 1968–1974, jolloin sen voittosummat olivat korkeammat kuin yhdelläkään toisella suomenhevosravurilla. Vonkaus ja sen karttulalainen omistaja-valmentaja-ohjastaja Evert Ryyttäri myös paransivat Suomen ennätystä kahteen otteeseen, ensin lukemiin 24,6 ja myöhemmin 24,2.


title: Vonkaus (hevonen)

text: Vonkaus aloitti kilpailemisen vuonna 1964. Ruunana se ei voinut osallistua Kuninkuusraveihin, mutta muun muassa Kuninkuusravitapahtumien täytelähdöissä se usein juoksi kuninkaallisia selvästi nopeampia aikoja. Ruunillekin avoimen Suurmestaruusajon finaaliin Vonkaus osallistui kahdeksan kertaa ja voittikin suurmestaruuden kolmesti, vuosina 1968–1969 ja 1971. Molemmat Suomen ennätyksensä se juoksi vuonna 1973. Vonkauksen juoksunopeus oli tavallisesti matkasta riippumasta hyvin tasaisen nopea, ja sen ennätykset olivatkin matkasta ja lähtötavasta riippumatta sekunnin sisällä. Vonkaus nousi Reippaan tapaan raviyleisön suursuosikiksi, ja viimeisen lähtönsä se juoksikin vuonna 1977 Kuopiossa omassa nimikkokilpailussaan, Vonkaus-ajossa – jonka se voitti.


title: Vonkaus (hevonen)

text: Vonkaus sai alun perin nimen Suikaus, joka vaihtui myöhemmin nimeen Ossi. Evert Ryyttäriä edeltäneen omistajan veli totesi hevosen ”menevän kuin vonkaisemalla”, jolloin ruuna sai lopullisen nimensä. Molempien vanhempien ”-us”-loppuiset nimet juonsivat juurensa oriista Lohdutus, joka oli niiden molempien isänisä.


title: Utula

text: Utula on kylä Ruokolahdella Etelä-Karjalassa. Utulan talousalue käsittää kylät Utula, Junnikkala, Tuomala ja Kekäleenmäki. Vakituisia asuttuja asuntoja on talvisin noin 70, asukkaita noin 160. Kesällä luku on hieman suurempi. Kesämökkejä alueella on yli 300.


title: Carl Emil Schorske

text: Carl Emil Schorske (15. maaliskuuta 1915 New York – 13. syyskuuta 2015) oli yhdysvaltalainen kulttuurihistorioitsija ja Princetonin yliopiston professori. Hänelle myönnettiin vuonna 1981 Yleisen tietokirjallisuuden Pulitzer-palkinto kirjasta "Fin-de-Siècle Vienna: Politics and Culture" (1980). Hänet palkittiin myös MacArthur Fellowshipilla sen ensimmäisenä vuonna (1981).


title: Carl Emil Schorske

text: Schorske syntyi New Yorkissa ja valmistui Columbia Collegesta (B.A.) ja Harvardista (Ph.D.). Hän palveli toisen maailmansodan aikana Office of Strategic Servicesissä. Hän julkaisi ensimmäisen kirjansa ("German Social Democracy") vuonna 1955. Teos kuvaa Saksan sosiaalidemokraattisen puolueen skismaa sen oikeisto- ja vasemmistosiipien välillä vuosina 1905–1917.


title: Carl Emil Schorske

text: Schorske opetti Wesleyan Universityssä, Kalifornian yliopistossa Berkeleyssä ja historian Dayton-Stockton-professorina Princetonin yliopistossa, josta hän jäi eläkkeelle 1980-luvun alussa. "Time"-lehti nimesi hänet yhdeksi maan kymmenestä tärkeimmästä akateemisesta johtajasta. Hän oli Itävallan tiedeakatemian kirjeenvaihtajajäsen. Hänestä tehtiin vuonna 2011 Wienin kunniakansalainen.


title: Geldof

text: Geldof voi viitata seuraaviin henkilöihin:


title: Maghreb Fès

text: Le Maghreb Association Sportive de Fès () on marokkolainen jalkapalloseura. Marokon pääsarjassa pelaava Maghreb Fès perustettiin vuonna 1946. Joukkueen menestys vuodet sijoittuvat 1980-luvulle, jolloin se voitti Marokon pääsarjan ja Marokon cupin kahdesti. Vuonna 2011 joukkue Fès voitti ensimmäisen kansainvälisen mestaruuden Afrikan Confederation Cupin.


title: HMS Quail (1895)

text: HMS Quail oli Britannian kuninkaallisen laivaston Quail-luokan torpedovenehävittäjä.


title: HMS Quail (1895)

text: Alus tilattiin Laird, Son and Companyltä Birkenheadistä ja sen köli laskettiin 28. toukokuuta 1895 telakkanumerolla 606. Alus laskettiin vesille vielä samana vuonna 24. syyskuuta ja se liitettiin laivastoon heinäkuussa 1897.


title: HMS Quail (1895)

text: "Quail" siirrettiin pian palvelukseen oton jälkeen Pohjois-Amerikan ja Länsi-Intian asemalle. Alus palasi 1903 Britteinsaarille, josta se siirrettiin lokakuussa 1904 Välimerelle. Alus palasi 1906 Britteinsaarille, jossa se kolaroi tiedusteluristeilijä "HMS Attentiven" kanssa, jolloin aluksen keula vaurioitui pahoin. Se oli telakalla korjattavana elokuussa 1907. Alus osallistui ensimmäiseen maailmansotaan ja se myytiin pian sodan jälkeen romutettavaksi 23. heinäkuuta 1919.


title: HMS Sparrowhawk (1895)

text: HMS Sparrowhawk oli Britannian kuninkaallisen laivaston Quail-luokan torpedovenehävittäjä.


title: HMS Sparrowhawk (1895)

text: Alus tilattiin Laird, Son and Companyltä Birkenheadistä ja sen köli laskettiin 30. toukokuuta 1895 telakkanumerolla 607. Alus laskettiin vesille 8. lokakuuta 1895 ja se valmistui kesäkuussa 1897.


title: HMS Sparrowhawk (1895)

text: "Sparrowhawk" siirrettiin 1897 Esquimaltiin Brittiläiseen Kolumbiaan liittyäkseen siellä palvelevaan laivueeseen. Se siirrettiin Kiinan asemalla, jossa se pian tuhoutui ajettuaan karille Jangtse-joen suulla 17. kesäkuuta 1904.


title: HMS Thrasher (1895)

text: HMS Thrasher oli Britannian kuninkaallisen laivaston vuonna 1897 palvelukseenotettu Quail-luokan torpedovenehävittäjä.


title: HMS Thrasher (1895)

text: Alus tilattiin Laird, Son and Companyltä Birkenheadistä ja sen köli laskettiin 30. toukokuuta 1896. Alus laskettiin vesille 5. marraskuuta 1895 ja se valmistui kesäkuussa 1897.


title: HMS Thrasher (1895)

text: "Thrasher" joutui onnettomuuteen pian aloitettuaan palveluksensa, minkä seurauksena se jäi hitaammaksi kuin sisaraluksensa. Alus palveli Britteinsaarilla lukuun ottamatta jaksoa lokakuusta 1902 vuoteen 1906, jolloin se oli Välimerellä. Alus osallistui ensimmäiseen maailmansotaan ja pian sodan päätyttyä se myytiin 10. lokakuuta 1919 romutettavaksi Fryerille.


title: HMS Virago (1895)

text: HMS Virago oli Britannian kuninkaallisen laivaston vuonna 1897 palvelukseenotettu Quail-luokan torpedovenehävittäjä.


title: HMS Virago (1895)

text: Alus tilattiin Laird, Son and Companyltä Birkenheadistä ja sen köli laskettiin 13. kesäkuuta 1895 telakkanumerolla 609. Alus laskettiin vesille 19. marraskuuta 1895 ja se valmistui kesäkuussa 1897.


title: HMS Virago (1895)

text: "Virago" siirrettiin pian valmistuttuaan Tyynelle valtamerelle, josta se siirrettiin vuonna 1903 edelleen Kiinan asemalle. Alus osallistui ensimmäiseen maailmansotaan ja pian sodan päätyttyä se myytiin 10. lokakuuta 1919 Kiinassa romutettavaksi.


title: S.T.A.L.K.E.R. 2

text: S.T.A.L.K.E.R. 2 on ukrainalaisen GSC Game Worldin kehittämä ensimmäisen persoonan ammuntapeli, joka oli tarkoitus julkaista vuonna 2012. Pelin oli tarkoitus olla jatkoa "S.T.A.L.K.E.R."-pelisarjalle, jonka edeltävä osa on "".


title: S.T.A.L.K.E.R. 2

text: GSC Game World ilmoitettiin lakkautetuksi joulukuussa 2011. Osa entisistä työntekijöistä perusti Vostok Games-pelistudion, joka työskentelee S.T.A.L.K.E.R.-henkisen Survarium-nettiroolipelin parissa.


title: S.T.A.L.K.E.R. 2

text: S.T.A.L.K.E.R. 2:sta ehdittiin näyttää hyvin vähän materiaalia ennen GSC Game Worldin lakkauttamista. Useita konseptitaidekuvia vuoti verkkoon lakkauttamisen yhteydessä.


title: S.T.A.L.K.E.R. 2

text: Vuonna 2018 CGS Game World ilmoitti, että S.T.A.L.K.E.R. 2 on tulossa, mutta vasta vuonna 2021.


title: Bad Sign

text: Bad Sign oli Teddy & The Tigersin laulaja-kitaristina tunnetuksi tulleen Aikka Hakalan rhythm and blues-/rock-yhtye, joka levytti 1980-luvulla viisi albumia. 1990-luvulla Bluelight Records uudelleenjulkaisi albumeita CD-muodossa. Bad Sign esiintyi joitakin kertoja myös vuonna 2007.


title: Bad Sign

text:
Levytyksillä soittaneet muusikot:
Lähteet:


title: QF 6 naulan Hotchkiss

text: QF 6 naulan Hotchkiss oli 1800-luvun lopun kevyt 57 millimetrin laiva- ja rannikkotykki, jota käytettiin monessa maassa. Se asennettiin myös ensimmäisiin brittiläisiin panssarivaunuihin ensimmäisessä maailmansodassa.


title: QF 6 naulan Hotchkiss

text: Tykkien käyttöä tutkittiin toisen maailmansodan rannikkolinnakkeissa kuten Barret Pointissa lähellä Prince Rupertia Brittiläisessä Kolumbiassa.


title: QF 6 naulan Hotchkiss

text:
Yhdistynyt kuningaskunta tilasi kesäkuussa 1884 Hotchkissiltä Ranskasta ensimmäiset 40 pituuskaliiperin version tykit ja liitti ne varustukseensa nimettynä sekä Ordnance QF Hotchkiss 6 pounder gun Mk I ja Mk II että QF 6 pounder 8 cwt. Jälkimmäinen nimi otettiin käyttöön panssarijoukoille valmistetun keveämmän version tultua käyttöön. Hieman myöhemmin Elswick Ordnance Company aloitti tykin lisenssivalmistuksen. Ensimmäiset lisenssillä valmistetut tykit tilattiin toukokuussa 1890. Tykkiä myytiin runsaasti myös ulkomaille kuten Japaniin.
Tykit asennettiin alun perin torjumaan uusien höyrykoneilla toimivien torpedoveneiden 1870-luvun lopulla aiheuttamaa uhkaa. Vuosimallin 1885 Mk I -tykeissä ei ollut palautusjärjestelmää, joka esiteltiin vuoden 1890 Mk II -mallissa.


title: QF 6 naulan Hotchkiss

text: Ensimmäisessä maailmansodassa laivasto tarvitsi runsaasti tykkejä ja niistä kehittyi useita versioita. Valmistusta helpottamaan kehitettiin 1915 yhdestä putkesta tehty malli, joka nimettiin 6 pounder Single Tubeksi. Niissä jouduttiin aluksi käyttämään pienemmällä latauksella varustettuja kranaatteja, mutta vuonna 1917 niihin lisättiin A kuori mahdollistamaan täyspanoksen. Mallia valmistettiin kaikkiaan 222 kappaletta, joista 180 luovutettiin maavoimille panssarivaunujen aseistukseksi ja loput muutettiin Hotckiss Mk I*** -malliksi.


title: QF 6 naulan Hotchkiss

text: Ensimmäisen maailmansodan päätyttyä tykit poistettiin vanhentuneina, mutta osa niistä jatkoi palvelustaan kunnialaukaus- ja koulutusaseina. Tykit palautettiin palvelukseen toisen maailmansodan puhjettua, jolloin niitä asennettiin rannikkojoukkojen ja sukellusveneiden torjuntaan suunniteltuihin keveisiin aluksiin.


title: QF 6 naulan Hotchkiss

text: Ensimmäiset brittiläiset urosvaunut Mk I - Mk III varustettiin tällä tykillä. Tykkien luovutus panssarijoukoille oli amiraliteetin tehtävänä ja kaikkiaan 220 tykkiä luovutettiin panssarijoukoille.


title: QF 6 naulan Hotchkiss

text: Lisäksi tykkejä luovutettiin maavoimille ilmatorjunta-aseiksi. Näistä ensimmäiset seitsemänkymmentä luovutettiin jo lokakuussa 1914.


title: QF 6 naulan Hotchkiss

text: Islannin rannikkovartioston alukset aseistettiin 57 millimetrin Hotchkiss-tykein ja ne olivat käytössä aina vuoteen 1990 saakka, jolloin ne korvattiin 40 millimetrin Boforseilla.


title: QF 6 naulan Hotchkiss

text:
Yhdysvaltain laivasto sekä osti tykkiä suoraan Hotchkissiltä että valmisti sitä itse lisenssillä. Tykit olivat palveluksessa aina 1950-luvulle saakka kunnialaukausaseina. Käytössä olleet mallit olivat:
Venäjän keisarikunnan laivasto käytti tykistä 40, 50 ja 58 pituuskaliiperin versioita. Näistä kaksi ensin mainittua olivat vastaavia kuin Britannialle toimitetut, mutta kolmas oli puoliautomaattinen. Tykeillä varustettiin Ukraina-, Emir Bukharski-, Okhotnik- ja Gaidamark-luokan hävittäjät, taistelulaiva "Petr Velikiy" ja miinanraivaajat "Taimir" ja "Vaigach". Vuosina 1914-1915 tykeille tehtiin muutostöitä, jotka mahdollistivat niiden käyttämisen ilma-ammuntaan.


title: QF 6 naulan Hotchkiss

text: Kuten monet muut laivastot Japanin laivasto käytti Hotchkissin 57 millimetrin tykkiä aluksissaan. Lisäksi maa valmisti aseesta oman versionsa Yamanouchi tykin, joka poikkesi painoltaan, muttei ballistisilta ominaisuuksiltaan alkuperäisestä.


title: QF 6 naulan Hotchkiss

text: Tanskan laivastolla oli käytössään Hotchkissilta ostetut 50 pituuskaliiperin tykit.


title: Naurujooga

text: Naurujooga on intialaisen lääkäri Madan Katarian kehittämä menetelmä, jolla pyritään edistämään terveyttä nauramalla erilaisten harjoitusten avulla.


title: Naurujooga

text: Naurujooga sai alkunsa maaliskuussa 1995, kun Madan Kataria kirjoitti terveyslehteen naurun terveellisistä vaikutuksista. Hän innostui miettimään, miten voisi lisätä naurua omaan elämäänsä. Yöllä hän kehitti idean nauruklubista ja lähti aamulla puistoon kävelylle kysyen usealta sadalta ihmiseltä, lähtisivätkö he nauramaan hänen kanssaan. Vain viisi lähti sinä aamuna, mutta nauru tarttui ja pian puistossa oli nauramassa viitisenkymmentä ihmistä. Nykyään Intiassa nauravat sadat tuhannet aamuisin.